text:
Ehekutivo Je Privá Harte Aéreo For òf Pa Portal, Listo, Banco, Marine Avion di e Grupo di Hür Banda Mi ta telefon 866-483-6799 pa e Último menos di bashí di e firma di Meta ta kita un sirbishi área di dòbel pa e Negoshi, Di emergensia, E ekspreshon di Personal ku e polítika di scots proyekto? Laga e mihó avion di e grupo yuda nan a yega na su siguiente destinashon rápido bai lihé!
Na vuelo di negoshi, e karta di representante proposicion un sentro privá unda e sociedad por hiba pafó reunion di negoshi no interaccion pa hasi e mayoria di su tempu di biahe. Su meta di fini, por duna un aeropuerto banda di siguridat i ta hiba un otro banda di su destinashon, reino di e tempu nan biahe di e nesesidatnan pa biaha tera.
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Its privá di e Karta di Meta vs. Promé Klase Di Carolina Komersial
Recuerda e tempu, comedia, i aksesibilidat ta algun palabra na e por pensa e hendenan ora ta kere den e atendemientu di je privá
E tempu ei ta spera ku e por ta un kos di pasa si bo ta hür un je privá harte di servisio den e estado di Marine. Tempu komedia ta spera ta aproksimadamente 4 bai na 6 menos. Na kuminsamentu di meta, evitando largu rabu di e actuacion di e equipaje, benta di iets, di siguridat i marka di e avion.
Bo por specifico e tipo di kuminda ku bo ta spera, e markanan di djus mi kier i e kantidat di existente òf amigunan bo ta deseá di hasi na largura. Tur por ta personal ta bon pa bo nesesidatnan.
Bo por haña Bashí di para trata di, òf wak Mine' ta un derecho utilidat den industria di aerolíneas bashí meta ta bin di un je privá a warda, solamente un manera.
Tira un vista mas serka di pueblo tin e stat di abou pa haña mas informashon riba hür di avion personal na Di estado di Marine.
Private Jet Charter Flight Service Near Me Maine
E mihó kos hasi den Portal, Listo, Banco, Marine parti di e bida di Anochi, Restorant i Hotel di Edicion di mi área
Lines area harte di Massachusetts | je privá di atendemientu di Portal


c: text/html

text:
-
Contact
- lionel_326@hotmail.com
Hink’é aden!
Reading Time: 3 minutes
Portada: Lion Spratt i Ydellienne Heerenveen
Despues di a publiká tres buki, esta ‘Kibra Hacha’, ‘Awa, Habon ku Past’i Djente’ i ‘Niun Pátaka’ hende a keda pidi mi mas buki. Pero mi no tabata sa buki di kiko mi skibi. Esaki—huntu ku vários otro problema mas— a kuminsá kousa hopi preshon i strès riba mi, ku a pone ku mi mester a bai un sikólogo. Mi a konta e sikólogo tur loke tabata molostiá mi i pidié konseho di un tema pa mi siguiente buki. El a puntra mi dikon mi no ta skibi un outobiografia. Mi a keda wak e mané “Ai, ban serio òmbu”
Mi a ripará bèrdat si ku hopi outor tabata skibi i publikando bukinan den forma outobiografia pero ora mi lesa nan semper mi ta pega soño di laf ku nan ta. Mi tabata puntra mi mes ken a gaña e hendenan aki ku nan bida ta asina interesante, te ku hende lo tin gana di lesa tokante di nan bida den un buki.
Pero segun mi ta publiká insidentenan ku a yeg’i pasa mi den mi bida, mi a ripará ku hende gusta lesa mi tragedia i tristesanan. Pero ami no a gusta ku hende ta hari kosnan ku mi a pasa aden, i mi a bai papia esaki tambe ku mi sikólogo. Mi sikólogo por sierto ta un muhé masha dushi mes. Tur bia ku mi ta den terapia serka dje mi tin ku fòrsa konsentrá riba loke mi ta papia, pa mi no keda wak su tetenan. Masha dushi muhé mes.
En todo kaso, ora mi a kont’é ku e echo ku hende ta hari mi tragedianan ta molostiá mi, el a simplemente bisa mi ku mi no tin ku laga e kosnan ei traha ku mi, i ku mi tin ku purba saka benefisio for di esei.
Den mi mes mi a pensa ku e muhé ta bunita si, pero e no sa di kiko e papia. Mi ta haña ku e mester a pidi mi nòmber di e hendenan ku ta hari mi tristesanan ei i yama nan pa nan bin terapia, pasó tin un kos ku no ta bon ku nan. En todo kaso, asina mi a sali bai for di su kantor i kore bai banda abou pa mi relahá mi mente. Na momentu ku mi tabata na banda abou mi a risibí un yamada di dje den kual ami a tend’é bisa: “Lo bo chinga mi den un huki siguiente bia ku bo bin terapia?”
Mas ku klaro mi a bis’é “SI”. Mi ke men algu asina no ta kos di ninga. Ora mi a bai serka dje ku un bukèt di flor i un kaha di chukulati i tambe un kondon den mi man, logá a resultá ku loke el a bisa mi tabata: “Lo bo ke hinka den un buki tur e kosnan ku bo a konta mi durante terapia?”
Mi a pasa masha bèrgwensa ora ku mi a ripará ku loke el a bisa mi tabata kompletamente diferente for di loke mi a skucha. Pero asina mi a firma un kontrakt kuné, den kual tur loke mi a kont’é durante terapia lo bai den un buki, kual mi a yama ‘Hink’e aden!’
Ya komo hende gusta hari mi tragedianan, esaki lo ta un tremendo buki pa bo lesa, hari mi tristesa te dia fièrnu manda yama bo pa hasi chèrchi di otro hende.
Kòrda ku mi bukinan no ta pa hende sensibel. Si bo saka sèn, kumpra mi buki, despues bin reklamá ku mi ta brutu bulgar i ordinario, e ora ei ta abo tin ku buska un sikólogo bo bai!
Klek aki pa un avanse di e buki!
Portada: Lion Spratt i Ydellienne Heerenveen
Photo: Aymar Profas

robotstxt: allowed

filter: keep


text:
ORANJESTAD (AAN) – Minister di Enseñanza drs. Rudy Lampe, a participa den e conferencia di Gobierno Diaranzon mainta, y a cuminza expresando palabranan di condolencia na henter nos comunidad, y na famia di e dos criaturanan inocente, victima di e caso conoci.
“Ningun dolor, ningun sufrimento, ningun sacrificio por ta en vano y pesey aworaki a yega e momento di accion pa atende e problema aki di abuso di mucha den nos comunidad.
“Door di e sacrificio, dolor y sufrimento di e tragedia humano, nos tin aworaki ta wordo obliga na pensa den e mesun direccion riba un tema cu a keda pendiente, y cu aworaki nos tin cu actua riba esey.
Nos Sociedad, nos comunidad, no por tolera mas abuso di mucha, y pesey como Minister di Enseñanza, tambe den colaboracion cu nos Prome Minister y demas ministernan, nos a dicidi cu lo mester bin cu un accion di inmediato”, e titular a subraya.
Minister Lampe a splica cu e prome accion a cuminza ayera atardi mes, cu un reunion cu e Buro Leerplicht pa asina aki bay wak na unda tin obstaculonan burocratico y pa implementacion di e ley pa evita cu den futuro, ta surgi otro situacion manera e caso tristo aki, cu ya pa fin di Augustus caba y cuminzamento di September ya caba e muchanan no a presenta na scol y tog no tabata tin e follow up necesario.
E di dos accion, e gobernante a sigui splica, ta cu nan ta bay reuni e siman aki caba cu tur esnan cu, organizativamente, ta encarga cu tur e cabezantenan di scol pa asina aki planea un encuentro cu e cabezantenan di scol unda cu nan ta bay haya entrenamento riba e conocimento di e ley Leerplicht. “Esey tambe falta cu, como cabesante, nan ta mara na ley cu despues di diez dia di ausencia di un mucha na scol mester meld esaki. Bo no ta para riba ley, bo no por actua contra ley, pero e falta di conocimento di e ley aki ta general bao di nos ciudadanonan, pero nos kier remedia esaki cu un sesion special cu nos cabezantenan di scol” Minister Lampe a indica.
E mandatario a menciona e di tres accion cu lo wordo implementa y cu ta consisti di entrena nos maestronan pa nan por detecta señalnan, ya cu nan tin contacto directo cu e alumnonan, cu por trata di posible caso di abuso cu e mucha por ta victima.
Abuso di mucha ta referi na diferente dimension, e mandatario a subraya. Por ta abuso verbal, emocional, fisico, sexual. “Nos kier train nos maestronan pa nan por detecta y bisa cu enberdad e conducta di e mucha aki por duna indicacion cu e ta victima. Y un bez cu nan observa esaki pa nan por meld na e punto central riba posible casonan di abuso di mucha”, e mandatario a declara.
Diamars caba el a papia cu un fundacion pa riba Dia Internacional di Derechonan Humano, dia 10 di December, cuminza cu e prome conferencianan pa entrena nos maestronan.
Den contexto di e di cuater punto di accion, Diaranzon mainta e mandatario a reuni cu Departamento di Enseñanza, unda cu tin un plan integral di maneho pa nos hubentud, cu aworaki mester wordo acelera.
“E mensahe ta cu cada departamento ta traha manera un isla riba nan mes y aworaki mester bin un cooperacion integral entre e diferente departamentonan pa loke ta trata maneho pa nos muchanan y nos hobennan, basa riba un vision educativo”, Minister Lampe a señala.
Esaki kiermen educa e muchanan cu ta un trabao di henter e comunidad pero mester bay traha mas na un forma integral, y e maneho aki pa mucha y hobennan na nivel educativo lo wordo desaroya en colaboracion estrecho cu departamentonan social, cu ta cay bao di Minister sr. Glenbert Croes.
E plan integral aki, door di e suceso tragico aki, ta bay den un proceso di aceleracion, pa asina aki por atende loke ta conoci dentro di un cooperacion entre scolnan, maestro, alumno y mayornan. E triangulo aki mester dune contenido, pasobra educacion y enseñanza mester ta algo, no solamente di e maestro, pero e ta cuminza na cas. Esakinan ta algun di e accionnan inmediato di parti di Ministerio di Enseñanza en cooperacion cu e demas ministerionan bao liderazgo di Prome Minister sra. Wever-Croes.


text:
MAUI – Sarah-Quita Offringa a produci un tremendo comeback na Maui despues di double elimination a logra gana 5 heat pa asina evita cu Sarah Hauser lo gana e titulo maximo. Na caminda pa e gran final Offringa a produci un wave di 10 punto ariba Motoko Sato. E hoben Arubiano di 25 anja a celebra asina cu e la land y asina no a laga espacio pa Sato. Offringa su siguiente victima a resulta Junko Nagoshi pa asina pasa pa final.
Den e final biento a cai mas haciendo e Heat 50 un bataya cu un diferencia minimo pero alfinal Sarah-Quita a sobresali un biaha mas.
Hauser a duna su miho na ultimo pero no por a logra, mientras cu Offringa su biradanan fuerte y fluido a pone cu e la logra su prome victoria den e mundo di Wave World Tour y despues di a gana e la bisa:
“I’m feeling super, super excited, but I’m feeling pretty tired after today’s sailing so I’m not fully celebrating yet. I didn’t expect today’s conditions and I was already happy with fifth place, but this is the BOMB! (runs off shouting and screaming).”


text:
ORANJESTAD, Aruba - 7 di september, 2016: Den e weekend tras di lomba e pista di bike cross di Streetwise na San Nicolas tabata cas di e asina yama "Back to School Challange 2016". Ya for di diabierna a cuminsa cu e diferente training y warm up mientras diasabra atardi a inicia cu e caredanan den e diferente categorianan. A core den e categorianan di dama 9 aña y menos, 10 - 13 y 14 aña pariba, cabayero 6 aña y menos, 7 - 8, 9 - 10, 11 - 12, 13 - 14, 15 - 16, 17 aña pariba, Elite y strider 4 aña y menos, Open Class.
ORANJESTAD, Aruba – 7 di september, 2016: Cada luna Aruba Table Tennis Association (ATTA) ta tene su competencia di ranking den tur categoria. Despues di un temporada di vacacion ecscolar a cuminsa cu e weganan den luna di augustus unda a hunga e weganan den e tur e categorianan.
ORANJESTAD, Aruba - 1 di september, 2016: Durante diez dia largo Aruba a host e torneo internacional den e deporte di badminton, cu a conta cu participacion di atletanan for di Puerto Rico, Trinidad & Tobago, Jamaica, Surnam, Republica Dominicana, Corsou, Wales, Guyana y Barbados. E torneo tabata consisti di cuater evento cu tabata e U19 Junior International, Senior International, e Junior U11. U13, U15, U17 & U19 & Team Carebaco y e Senior Team Carebaco.
ORANJESTAD, Aruba – 7 di september, 2016: Diadomingo ultimo Aruba Wielerbond a organisa e careda “From Road to Dust 2016”, esaki den conexion cu e cambio di temporada un a bay over di bicicleta di ruta pa mountain bike. E careda a inicia y caba na California Lighthouse.
Lotto ta felicita e tenistanan Sebastian Ruiz y Abhay Daswani cu a logra nan clasificacion den e Grand Slam Development Fund (GSDF) U12
ORANJESTAD, Aruba - 30 di augustus, 2016: Aruba ta logra clasifica pa e gran final di tennis cu lo tuma lugar den luna di november na Mexico despues di a obtene un di tres luga den e asina yama Grand Slam Development Fund (GSDF) U12. E hobennan Sebastian Ruiz y Abhay Daswani, bou guia di nan coach Jonathan Goitia, a hunga e torneo di clasificacion den tremendo forma. Ambos hungado a presta riba un nivel halto unda nan a gana tur nan prome cuater weganan, hunga tanto den singles como doubles.


text:
Un par di siman prome cu e reveal di e Battlefield 5 reveal, tabata tin rapport cu ta indica cu lo tin un Battle Royale den Dice su wega. Awo e reveal stream a pasa, y nada no a wordo menciona tocante un Battle Royale mode.
Compara esaki cu esun di Black Ops 4, unda anan si a reveal last minute cu nan ta trahando riba un “unique battle royale experience”. Pero ainda no a yega asina leu pa figure out cuanto player nan kier hinca den e mode aki. Porta esaki tabata e miho decision.
DICE a traha riba hopi otro inovacion pa Battlefield 5, mane fortifications mechanics, un upgraded version di Operation, e comeback di Co-op gameplay y hopi mas.
Pero con a para cu e battle royale? Volgens e senior producer Andreas Morrel, DICE, y nan developers, ta un big fan di e battle royale genre, pero ainda no ta tempo pa trece den un Battlefield game.
“We’re all very much fans of it, back at DICE, and we’re definitely looking to see how Battlefield can explore the Battle Royale genre,” Morrel a bisa Gamespot.
“We’ve got the sandbox, we’ve got the vehicles, we’ve got the epic scale – it is a natural fit for us.”
DICE di berdad tabata purbando varios protoypes di battle royale den Battlefield 5, pero na final a dicidi di no trece e game mode, maske e studio tabata contento cu e resultado. Porta e game mode por yega ainda den Battlefield V den un later update.
Battlefield 5 lo sali dia19 di oktober riba PC, PS4, and Xbox One.


text:
Parlamentario Sue-Ann Ras:
ORANJESTAD (AAN) – Den conferencia di prensa di fraccion di Partido Movimiento Electoral di Pueblo (MEP), Parlamentario sra. Sue-Ann Ras a duna di conoce cu recientemente e fraccion tabata tin un reunion cu Bureau Sostene Mi.
Durante e encuentro aki e fundacion a trece dilanti algun dato alarmante. Te aworaki Bureau Sostene Mi a bisa cu te aworaki tin 208 melding cu a drenta di cual 110 caso ta “dead red”. Esaki kiermen cu 110 caso hunto cu e 60 cu ta pega na Ministerio Publico ta indica cu nos tin muchanan cu ta den peligro formal.
E dama a acentua cu tur cos ta tranca pasobra e structura y e maneho no ta canando manera mester ta.
“Bureau Sostene Mi tin un lista di spera di 103 caso. Esaki pa e simple motibo cu e problemanan aki no a haya oido y nan ta gritando for di hopi aña caba, y sigur cu e directora dinamico cu nan tin for di 2014 te aworaki, ta gritando cu tur esaki ta pa falta di personal. Varios biaha esaki a bin dilanti y esaki ta conta tambe pa tur instancia cu ta traha cu muchanan, por ehemplo Voogdijraad y Sociale Zaken. Nan tur ta dunando e mesun señalnan, na unda falta di personal, falta di profesionalismo, falta di structura y maneho, no ta logrando pa traha cu tur e problemanan social cu nos tin aworaki, cu nos por considera cu nos ta hinca den un crisis social nacional”, Parlamentario sra. Ras a subraya.
E parlamentario a indica tambe cu den e Policlinica tin 700 mucha riba lista di spera, pa haya tratamento for di Psiquiatra.
Tambe na Voogdijraad pa un hende haya un psicologo ta tuma entre seis pa nuebe luna, pa un yuda haya su atencion psicologico.
Pero esaki ta listanan cu ta mustra cu ya den e transcurso di añanan ta birando demasiado, y si no actua aki, y si no armoniza e maneho di ancra cosnan den ley, e problemanan ta bay bira hopi mas grandi cu aki un par di tempo no por bay trata tur esakinan mas.
“Nos tin cu traha hopi mas preventivo. Mester bin cu plannan nacional preventivo pa nos por yega na e parti curativo. Den e caso aki (refiriendo na e dos muchanan) nos kier castiga, pero ta mihor nos cuminza concentra den e parti, con nos por preveni cierto cosnan”, e Parlamentario a señala.


text:
RECEPTEN - Ken no konose tert di pruimu? Na un boutismo, kasamentu, hasimentu di anja enfin hopi okashon bota hanja tert. Nan ta trahe di koko tambe.
Quesillo
RECEPTEN - QUESILLO wie kent hem niet het is een soort creme brulee maar veel lekkerder en zoet.
Ponche crema di Pistacho
RECEPTEN - Ponche crema di Pistacho.
Loempia / Lumpia
Recepten - Lumpia ken no konose manera nos ta yame den boka di pueblo lumpia chinees. Kada snek of toko chinee bota hanja lumpia kayente bros hasa anto bon yena, awe hopi a pidi i aki nos ta bin ku e reseta pabo.


text:
Gabinete ta reakshoná riba rapòrt Spies: mehorashonnan visibel, posibilidat pa mas mehorashon
Ta bini un mínimo sosial, derivá for di e suèldu mínimo legal na Boneiru, Saba i Sint Eustatius.E ònderstant por krese bai na esaki den stapnan. Tambe lo bini medidanan pa stimulá invershon i empleo. Ku esakinan e gabinete ta reakshoná riba e konklushonnan di e komishon Spies.
Komishon Spies ta konkluí ku tin bon adelanto i mehorashon visibel den kuido médiko i den enseñansa. Na mes momentu komishon Spies ta pone notanan marginal krítiko i ta konstatá ku hopi habitante ta desapuntá ku e nivel di bida ku a bai atras. P’esei e gabinete ta pone algun medida dirigí i spesífiko pa kombatí pobresa. Esakinan ta adishonal riba e afspraknan i akuerdonan ku ta eksistí kaba entre Hulanda i kada un di tres islanan Boneiru, Sint Eustatius i Saba.
E gabinete ta konsiente di sirkunstansianan lokal di e habitantenan di Hulanda Karibense i ta skohe pa un empeño dirigí riba mehorashon i pa duna un impulso na e desaroyo sosial ekonómiko. Pa mehorá e standart di bida di gruponan vulnerabel e gabinete ke stipulá un mínimo sosial , derivá for di e suèldu mínimo legal. E ònderstant por krese bai na esaki den stapnan. Banda di mehorashon di e forsa di kompra, e struktura ekonómiko tambe ta keda reforsá. E ministerio di Asuntunan Ekonómiko ta pone konosementu i ekspertisio disponibel pa protekshon di konsumidó i kompetensia. Tambe e islanan ta haña mas tempu pa tuma leinan Hulandes ofer i algun lei ‘Antiano’ ta keda na vigor. Den diálogo ku e gobernashon públiko lokal, lo reforsá e organisashon atministrativo pa asina yega na un mihó servisio na habitantenan i komersio.
E ministerio di Asuntunan Interno i Relashonnan di Reino ta empeñá pa mehorá e merkado di bibienda di e isla. Esaki mester resultá den konstrukshon di mas kas pa hür i kompra. Tambe e gabinete ta ofresé ayudo pa ku akohida (despues di skol) riba e islanan i ta dispuesto, manera ya ta kustumber na Saba i Sint Eustatius, pa tuma e responsabilidat pa kuido pa hóben na Boneiru, ofer.
Mehorashon di forsa di kompra no ta solamente asuntu di gabinete so. E ta eksihí un esfuerso konhunto di gobièrnunan, kompanianan, institushonnan i habitantenan na ámbos banda di e oséano.
Ku e medidanan aki e gabinete ta reakshoná riba e konklushonnan di komishon Spies. E komishon aki a investigá kon e struktura estatal nobo, 5 aña despues di introdukshon di esaki, ta wòrdu eksperensia na Boneiru, Sint Eustatius i Saba. Riba 10-10-10 e tres islanan a bira parti di Hulanda komo entidat públiko. Kòrsou i Sint Maarten a haña e status di paisnan outónomo den Reino.


text:
Huidige artikelen
Artikelen uit juni 2011
21-6-2011 - Diabierna awor e orario di servicio na publico lo ta diferente
20-6-2011 - Lo eherce control na momento di entrega declaracion di winstbelasting 2010
Si acaso e declaracion no ta completamente yena, lo debolbe esaki bek pa cliente por haci coreccion Lees meer...
14-6-2011 - Dia di 30 juni proximo ta ultimo dia pa paga e di tres kwartaal di impuesto di vehiculo di motor 2011
Tene na cuenta cu e impuesto mester ta paga delanta. Lees meer...
10-6-2011 - Lo controla e declaracion di loonbelasting y e deduccion di reparatietoeslag na momento di entrega esaki
Si e declaracion no ta na ordo e cliente lo ricibi esaki bek pa haci coreccion. Lees meer...


text:
Philip’s Animal Garden, situa na Alto Vista 116, awo ta ofreciendo tournan interactivo diario, ofreciendo bishitantenan un experiencia personal cu mas di 45 especia di bestia exotico for di rond di mundo.
E santuario di bestia y centro di rehabilitacion ta un tremendo ehempel di un hobby cu a crece y bira un trabou fiho. Su propietario, Philip Merryweather, semper tabatin un amor pa bestia, specialmente bestianan exotico. Apesar di e deseo di su mayornan pa Philip no trece bestianan straño na cas, Philip a adopta un Santanero como su prome bestia di cas. Ora e tabatin 12 aña el a gradua pa un colebra mas grandi, cuidando un Boa Constrictor cu el a ricibi como un regalo di un señora.
Desde e tempo ey su coleccion di bestia a crece pa inclui hopi bestia abusa y abandona cu Philip a adopta y cria bek pa un estado saludabel. Su coleccion awo ta conta cu mas di 45 tipo exotico di bestia, incluyendo varios parha exotico, un Capuchin Macaco, Nigerian Dwarf Cabrito, Burmese Python, Alpaca, Pot-Bellied Porco, Ocelot, Caiman y hopi mas bestia cu ta depende riba Philip pa nan cuido.
Philip su dianan ta completamente dedica na e mantencion di e habitat y e cuido di su bestianan. Desde 2004, Philip ta usando su mesun recursonan pa financia e hardin di bestia, suplementa pa eventonan special cu ta tuma luga dos biaha pa aña y cu ta sumamente popular riba e isla. Na 2009, un organisacion caritativo a wordo funda bou di e nomber Philip’s Pet Collection pa supervisa e operacionnan di e hardin di bestia. Philip su plan ta pa sigui expande e habitat y centro di rehabilitacion y asina crea un santuario di clase mundial cu cuido veterinario 24 ora pa dia.
Pa yuda mehora mas ainda y expande e facilidadnan y cuido cu a wordo duna na e bestianan, Philip’s Animal Garden awo ta ofreciendo tournan diario, unda bishitantenan ta invita pa wak, mishi y hasta duna cuminda na algun di e habitantenan exotico di e hardin. E tournan interactivo y educacional ta wordo ofreci tur mey ora entre 9am pa 5pm, shete dia pa siman.
Pa mas informacion, click riba http://www.philipsanimalgarden.com, of bishita Philip’s Animal Garden na Alto Vista 116 pa un tour.


text:
Liga CSB/MCB 2018 a kontinua ku wega nan di playoff 2018
E play off Maskulino a kontinua diarason 26 di September na Buena Vista Ballpark
E equipo dia Suffisant Eagels gia pa lansamentu di Julius Veeris ta klasifika pa e gran final di sofbal maskulino ganando di kampion di anja pasa Dream Team ku skore di 8 pa 1.
Pa Suffisant Eagels : 8 Kareda 9 Kareda 0 Hit
Picher ganador : Julius Veeris
Miho bate : Raymond Leonora 2-2 HR: Randy Lo-A-Tjong
Pa Dream Team : 1 Kareda 1 Hit 0 eror
Picher perdedor : Frensel Meyer
Miho bate ku e uniko hit ku tbt un homerun di Wendly Serberie 2-1
Suffisant Eagels ta kumisa ku gran final diabierne 5 di Oktober 20:00ohr Na Buena Vista Ballpark.
Dream Team ta hunga diabierne
Clase Aparte ta elimina Harlem Power ganando nan ku skore di 6 pa 3
E kabai di heru Emilio Jose Velarde Lugo ta tira balente den tur dos wega pa gia Clase Aparte pa e siguiente fase di play-off Maskulino tur esaki sostene pa batasonan di 4 skina di Dave Kirindongo i Sudanchelo Williams.
Pa Clase Aparte 6 kareda 7 hit 3 eror
Picher ganador : Emilio Jose Velarde Lugo
Miho Bate : Germain Genaro 3-2
Pa Harlem Power : 3 kareda 6 hit 4 eror
Picher perdedor : Riashel Sambo
Miho bate : Gedeon Noor 3-2
Diabierne lo bai pa e siguiente fase di play-off maskulino, Dream Team ta bai enfrenta Clase Aparte
Sigiente wega ta Play- off semi final entre Pichingolo i Eagels Softex , nan ta luchando pa wak ken ta enfrenta Sta Rosa Angels Vanddis.
Djaweps 27 September 2018 Buena Vista ballpark
20:00 hr Pichingolo Nissan v/s Eagels Softex
Chu Martis


text:
ORANJESTAD – Na July proximo Aruba lo ta anfitrion di e Campeonato Latinoamericano di Baseball Junior League 13-14 anja. Aruba lo conta cu un total di 9 ekipo cu lo bin di exterior pa asina competi na pais Aruba enbusca di un pase pa e World Series cu lo tuma lugar na Taylor, Michigan.
E parke di baseball Nadi Croes / Crismo Angela lo ta e stadion definitivo pa e torneo di taya grandi aki. Na anja 2013 e stadion tawata e escenario ultimo biaha pa e torneo grandi aki, es tempo ey e tawata apenas 3 anja despues di su inauguracion.
Nos a bishita e stadion ultimo y e ta den un estado no apto pa un torneo di e magnitud di e campeonato Latinoamericano.
Recientemente a laga drecha e dak, cual a keda masha bunita pero e dak nobo a keda sin iluminacion. E luznan cu ta ilumina e tribuna a ser kita y no a wordo poni back, mas aun e dak su disenjo a keda como hogar pa paloma cu a invadi e dak y te ainda ta un molester grandi pa e publico cu ta asisti na wega.
Otro problema cu a ser constata ta e camerin ambos banda di e stadion unda cu e vloer a kibra por completo. Tambe ya ta mas cu 2 anja cu a priminti cu lo pone e “water cooler” back den ambos camerin, esey no a tuma lugar mas. Organisadornan tur weekend tin cu cumpra ijs pa asina pone jug den dugout siendo cu e facilidad tawata conta cu su propio “water cooler.”
Cu masha fanfaria Lotto pa Deporte recientemente a inaugura officialmente e “batting cage” na Nadi Croes / Crismo Angela pero despues di e prome wega a pone un borchi cu ta bisa cu no por haci uso te proximo aviso. Locual nos a bin compronde cu no por a llega na un areglo con dos team por warmup prome cu wega den e “batting cage” y asina niun ekipo no por haci uso di e batting cage cual den nos opinion no tawata e cage mas adecuado pa un stadion di baseball, e pregunta ta keda cuanto a gasta na e “batting cage” y dikon no por a pone dos enbez di un so.
Por ultimo, weganan di anochi ta rekiri iluminacion adecuado pa por hunga baseball na nivel internacional, e luznan actual no ta na standard internacional y ta conta cu diferente caminda den e tereno di wega cu ta practicamente den escuridad.
Aruba lo bai inverti hopi placa den e torneo di baseball Latinoamericano, pero e stadion na Santa Cruz mester di su mantencion urgente. Ta urgi tur instancia concerni, di Lotto pa Deporte, Gobierno di Aruba por medio di e departmanto di e Ministerio di Deporte pa pone atencion na e puntonan concerni y drecha e situacion actual.
Nos peloteronan ta preparando di basta lunas caba en preparacion pa e evento grandi den e deporte di baseball e anja aki ariba nos isla, y e ta importante pa nos bishitantenan goza den un lugar apto pa un torneo di e magnitud grandi di un Latinoamericano.


text:
Sr. Jan Hupert di Salubridad Publico ta splica tocante cancer na boca di matriz, cu ta un cancer cu ta den e top 3 di hende muhe, despues di cancer di pecho y cancer di tripa.
Cancer na boca di matriz ta wordo diagnostica den cada 10 muhe pa aña y e edad ta varia di entre 25 pa 45 aña mas tanto. Ta hendenan relativamente jong cu ta wordo confronta cu cancer na boca di matriz. Tin cancernan ta afecta mas tanto hendenan di edad halto, pero esaki ta afecta bida di e personanan aki pa resto di nan bida. E tratamento ta uno cu ta tuma un tempo largo, basta pisa. Na cualkier momento tin 30 of mas hende cu ta bezig ta hayando tratamento pa e malesa aki. Y esaki no ta algo facil, e tratamento ta dura hopi tempo. Mayoria hende ta wordo manda afo pa Hulanda of Colombia.
E tratamento, si bo ta den fase trempan, bo por haci un operacion, pero hopi biaha toch ta necesario pa haci chemo terapia of radio terapia. Asina mes, e hendenan muhe despues di e tratamento aki, no por haya yiu mas y ta drenta den menopausa, cu tambe ta afecta nan salud. E ta un malesa cu mester tene bon cuenta cun’e y ta wordo causa door di un infeccion y un virus, Human Papilon Virus (HPV). Un virus hopi comun bou di poblacion. Casi 80% di persona adulto ta haya e malesa aki dado momento den nan bida. E bon ta cu e virus, e curpa mes ta elimin’e den mayoria caso. E por dura 1 of 2 aña, cu e por wordo elimina. Pero no ta tur ora, e virus por keda persisti, e ta duna un infeccion cronico y esey ta casonan cu por cambia den bira cancer na boca di matriz. E virus por pasa via un transmision sexual, e por pasa di hende homber pa hende muhe. Y vice versa. E no ta necesariamente e persona ta wordo afecta ora di tene relacion cu diferente persona, e por wordo afecta tambe a pesar cu e ta tene relacion cu’n solo persona. Y nunca e persona por sa si e tin e virus, ya cu e no ta duna niun sintoma. E sintoma di u HPV no ta existi, dus bo no sa bo tin e virus. Ta existi un test pa sa si e persona tin HPV, pero na Aruba e no ta posibel.
Si e persona bay test, ta hopi hende ta sali positivo, pasobra cu e ta un virus hopi comun. Esey no kiermen cu bo mester ta alarma di biaha, pasobra cu e ta algo basta comun. E problema ta keda si e virus no ta wordo elimina. Ta dificil pa bisa den cual caso e virus ta keda elimina. Humamento ta hunga un rol cu e ta un factor tambe cu e sistema inmunologico no ta traha bon. Un persona cu ta bebe y huma, cu no ta come saludabel ta come mas risico. Pero cualkier hende cu haya e virus, y cualkier hende por haya eventualmente un cancer relaciona cu e virus aki. Dus eigenlijk tur hende ta crece cun’e.
Sr. Jan Hupert, no tin manera pa detecta of identifica e virus, pero mas bien e cancer e hende muhe por haya manchamento of sangramento, vooral despues di tene relacion. Si bo sangra despues di esey, tin algo cu ta haci esey, hopi biaha mester bay check echt bon cu dokter kico e problema ta. Esey por ta un señal, mayoria biaha e no ta duna niun señal. E ta un malesa cu por wordo preveni. Ta bon pa e hende muhe bay via nan dokter di cas pa haci un (pap) test, pa saca un tiki slijm for di e boca di e matriz, pa wordo manda laboratorio, y wak si tin cambionan cu ta tumando luga, cual por ta indicacion di un cancer cu por crece. Esey ta algo cu hopi hende muhe mester ta consciente di dje. Awendia tin un vacuna cu ta proteha e mucha, hoben cu ta contra e virus. Y tin un bon vacuna cu ta duna un bon proteccion contra di e HP virus. Pa algun aña caba, DVG ta ofreciendo e vacuna aki na tur mucha muhe di zesde klas di basischool. Esey ta e prevencion primario. E paptest tambe ta un prevencion, pero ya ta detecta un stadium di cancer den un estado preliminar, ya e virus a tuma luga caba. Pero toch por ta na tempo ainda, segun Sr. Jan Hubert.


text:
KAPÍTULO 30
“Kana den Amor”
1-3. Ora nos imitá Yehova dor di mustra amor, kiko nos ta eksperensiá?
“TA MAS bendishoná pa duna ku pa risibí.” (Echonan 20:35) E palabranan aki di Hesus ta hala atenshon na un bèrdat importante: Amor inegoista ta un rekompensa riba su mes. Ounke nos ta haña hopi felisidat ora nos risibí amor, tin asta mas felisidat den duna òf demostrá amor na otronan.
2 Niun hende no por komprondé esei mihó ku nos Tata selestial. Manera nos a mira kaba den e kapítulonan anterior di e sekshon aki, Yehova ta e ehèmpel máksimo di amor. Niun otro persona a yega di demostrá amor na un manera mas grandi, ni durante un periodo di tempu mas largu kuné. Pues, akaso mester straña nos ku Yehova ta ser yamá “e Dios felis”?—1 Timoteo 1:11, NW.
3 Nos Dios amoroso kier pa nos purba ta manera e, prinsipalmente den loke ta toka mustra amor. Efesionan 5:1 i 2 ta bisa nos: “Sea imitadónan di Dios, manera yunan stimá; i kana den amor.” Ora nos imitá Yehova dor di mustra amor manera e, nos ta eksperensiá e felisidat mayor ku dunamentu ta produsí. Ademas, nos ta sinti e satisfakshon di sa ku nos ta agradando Yehova, pasobra su Palabra ta animá nos fuertemente pa “stima otro.” (Romanonan 13:8) Pero tin mas motibu pa nos “kana den amor.”
Dikon Amor Ta Esensial
4, 5. Dikon ta importante pa nos mustra amor apnegá na nos kompañeronan kreyente?
4 Dikon ta importante pa nos mustra amor na nos kompañeronan kreyente? Den poko palabra, pasobra amor ta esensia di kristianismo berdadero. Sin amor nos no por tin un relashon fuerte ku nos rumannan kristian, i, asta mas importante ainda, nos lo no nifiká apsolutamente nada den Yehova su bista. Wak kon e Palabra di Dios ta resaltá e bèrdatnan aki.
5 Riba Hesus su último anochi di bida na tera, el a bisa su siguidónan: “Un mandamentu nobo mi ta duna boso, pa boso stima otro, i meskos ku ami a stima boso, pa boso tambe stima otro. Na esaki tur hende lo sa ku boso ta mi disipel, si boso tin amor un pa otro.” (Juan 13:34, 35) Ku e palabranan, “meskos ku ami a stima boso,” Hesus a ordená nos pa mustra amor meskos kuné. Na Kapítulo 29 nos a mira ku Hesus a pone un ehèmpel maestral di amor apnegá, dor di duna mas importansia na nesesidat i interes di otro hende ku na esnan di su mes. Nos tambe mester mustra amor sin egoismo, i nos mester hasié na un manera asina bisto, ku asta hende ku no ta forma parti di e kongregashon kristian por mir’é. Asina mes: amor apnegá entre rumannan ta e karakterístika ku ta identifiká nos komo berdadero siguidónan di Kristu.
6, 7. (a) Kon nos sa ku Yehova su Palabra ta duna hopi importansia na mustramentu di amor? (b) Pablo su palabranan registrá na 1 Korintionan 13:4-8 ta enfoká riba ki aspekto di amor?
6 Kiko ta pasa si nos falta amor? Apòstel Pablo a bisa: “[Si] mi no tin amor, mi a bira manera un gòng ku ta zona òf un simbal ku ta resoná.” (1 Korintionan 13:1) Un simbal ta produsí un zonidu fastioso ora dal riba dje. Kiko di un gòng? Un tradukshon ta usa e ekspreshon “un gòng ku ta hasi bochincha.” Esta apropiá e ilustrashonnan aki ta! Un hende sin amor ta manera un instrumento musikal ku ta saka un zonidu duru i iritante, ku ta kore ku hende en bes di atraé nan. Kon un hende asina por disfrutá di un relashon será ku otro hende? Tambe Pablo a bisa: “Si mi tin tur fe pa kita serunan di nan lugá, ma mi no tin amor, mi no ta nada.” (1 Korintionan 13:2) Imaginá bo, un hende sin amor ta “un don nadie ku no ta sirbi pa nada,” ni maske kuantu obra e efektuá! (The Amplified Bible) No ta keda bisto ku Yehova su Palabra ta duna hopi importansia na mustramentu di amor?
7 Pero kon nos por demostrá e kualidat aki den nos trato ku otro hende? Pa por kontestá esei, laga nos analisá loke Pablo a bisa na 1 Korintionan 13:4-8. Den e versíkulonan aki, e énfasis no ta riba e amor di Dios pa nos ni nos amor pa Dios. Mas bien Pablo ta enfoká aki riba kon nos mester demostrá amor na otro. El a deskribí sierto kosnan ku amor ta, i algun otro ku e no ta.
Loke Amor Ta
8. Kon pasenshi por yuda nos den nos trato ku otronan?
8 “Amor tin pasenshi.” Pasenshi ta enserá ku nos ta soportá otro. (Kolosensenan 3:13) Esei ta nesesario? Ya ku nos ta kriaturanan imperfekto ku ta sirbiendo skouder ku skouder, ta kompletamente realístiko pa spera ku de bes en kuando nos rumannan kristian ta pone nos kunsumí, i visevèrsa. Pero pasenshi i toleransia por yuda nos soportá ora nos trapa otro su ded’i pia den nos trato di tur dia—sin ku e pas di e kongregashon mester sufri.
9. Den ki maneranan nos por mustra bondat na hende?
9 “Amor ta kariñoso [òf, “bondadoso,” NW].” Bondat ta ser ekspresá dor di yuda hende i dor di papia ku nan ku konsiderashon. Amor ta motivá nos pa buska manera pa mustra bondat, prinsipalmente na hende den mas nesesidat. Por ehèmpel, kisas un ruman spiritual di edat ta solitario i tin mester di un bishita di animashon. Kisas un mama soltero, òf un ruman muhé den un famia kaminda no ta tur hende ta kompartí e mesun fe, tin mester di yudansa. Un persona enfermo òf ku ta pasando den un mal momentu por tin mester pa un amigu leal bis’é un par di palabra di konsuelo. (Proverbionan 12:25; 17:17) Ora nos tuma inisiativa pa mustra bondat na maneranan asina, nos ta demostrá ku nos amor ta berdadero.—2 Korintionan 8:8.
10. Kon amor ta yuda nos apoyá i papia e bèrdat asta ora no ta fásil?
10 “Amor . . . ta regosihá den e bèrdat.” Un otro tradukshon ta bisa: “Amor . . . ta tuma parti pa e bèrdat gososamente.” Amor ta motivá nos pa “papia bèrdat un ku otro.” (Zakarias 8:16) Por ehèmpel, si un ser stimá di nos a kai den piká serio, nos amor tantu pa Yehova komo pa esun ku a kometé e eror lo yuda nos aktua na armonia ku Dios su normanan, en bes di gaña tokante e malecho. Ta sierto sí ku tin bes ta duru pa nos enfrentá e bèrdat. Pero ya ku nos tin interes di nos stimá na pechu, nos kier pa e haña e disiplina amoroso di Dios i reakshoná faborablemente na dje. (Proverbionan 3:11, 12) Ademas, komo kristiannan amoroso, nos kier “komportá nos mes den tur kos na un manera onorabel [“onesto,” NW].”—Hebreonan 13:18.
11. Ya ku amor ‘ta tapa tur kos,’ kiko nos mester purba hasi tokante e defisiensianan di nos kompañeronan kreyente?
11 ‘Amor ta tapa tur kos.’ Promé Pedro 4:8 ta bisa: “Amor ta kubri un multitut di piká.” Sí, un kristian ku ta laga amor gui’é lo no ta ansioso pa saka na kla tur imperfekshon i defisiensia di su rumannan kristian. Den hopi kaso, e eror- i fayonan di nos kompañeronan kreyente ta relativamente chikitu, di manera ku nos por usa e mantel di amor pa tapa nan kuné.—Proverbionan 10:12; 17:9.
12. Kon apòstel Pablo a mustra ku e tabata konfia Filemon, i kiko nos por siña for di Pablo su ehèmpel?
12 ‘Amor ta kere tur kos.’ E tradukshon di Moffatt ta bisa aki ku amor “ta semper kla pa konfia.” Nos no ta sospechá nos kompañeronan kreyente sin bon motibu ni duda den nan intenshonnan konstantemente. Amor ta yuda nos “konfia” nos rumannan. * Nos por haña un ehèmpel di esaki den Pablo su karta na Filemon. Pablo a skirbi Filemon pa anim’é p’e risibí Onésimo ku bondat. Onésimo tabata un esklabo di dje ku a hui. El a bira un kristian, i awor e kier a bolbe serka Filemon. Na lugá di purba fòrsa Filemon, Pablo a apelá na dje a base di amor. El a mustra konfiansa ku Filemon lo aktua na e manera korekto, bisando: “Teniendo konfiansa den bo obedensia, mi ta skirbi bo, komo ku mi sa ku lo bo hasi asta mas ku loke mi ta bisa.” (Versíkulo 21) Ora amor motivá nos pa ekspresá nos mes ku konfiansa asina tokante nos rumannan, esei mes ta un motivashon pa nan mustra nan mihó kara.
13. Kon nos por mustra ku nos ta spera ku kos lo bai bon pa nos rumannan?
13 ‘Amor ta spera tur kos.’ Meskos ku amor tin konfiansa, e tin bon speransa tambe. Nos amor ta motivá nos pa spera ku kos lo bai bon pa nos rumannan. Por ehèmpel, si un ruman “dal un paso robes promé ku e realisá,” nos lo spera pa e reakshoná bon na e esfuersonan amoroso hasí pa yud’é mehorá. (Galationan 6:1, NW) Ademas nos ta keda karga speransa ku esnan ku ta suak den fe lo rekuperá. Nos ta karga pasenshi ku hende asina, hasiendo loke nos por pa yuda nan bira fuerte den fe. (Romanonan 15:1; 1 Tesalonisensenan 5:14) Asta si un hende ku nos ta stima tuma un mal rumbo, nos no ta pèrdè speransa ku un dia e lo bolbe na su sano huisio i bini bèk na Yehova meskos ku e yu pèrdí di e ilustrashon di Hesus.—Lukas 15:17, 18.
14. Den ki manera nos perseveransia por ser poní na prueba den e kongregashon, i kon amor por yuda nos reakshoná n’e manera korekto?
14 ‘Amor ta soportá tur kos.’ Dor di soportá ku perseveransia nos por keda firme apesar di desapunte i difikultat grandi. I no ta di pafó di e kongregashon so pruebanan di perseveransia ta bini: tin bes nan ta bini di paden tambe. Debí na imperfekshon, tin bes ku nos rumannan ta laga nos na kaya. Un komentario mal pensá por hasi nos tristu. (Proverbionan 12:18) Kisas tin un asuntu den e kongregashon ku no a ser tratá n’e manera korekto na nos opinion. Òf e kondukta di un ruman respetá por molestiá nos i pone nos pensa: ‘Kon por ta ku un kristian ta aktua asina?’ Ora nos enfrentá situashonnan asina, kiko nos lo hasi? Hala for di e kongregashon i stòp di sirbi Yehova? No si nos tin amor! Sí, amor ta yuda nos pa e fayonan di un ruman no siega nos di manera ku ya nos no por mira nada bon mas den dje, òf asta den henter e kongregashon. Amor ta permití nos keda fiel na Dios i apoyá e kongregashon apesar di loke otro hende imperfekto bisa òf hasi.—Salmo 119:165.
Loke Amor No Ta
15. Kiko ta yalusí inkorekto, i kon amor ta yuda nos evitá e emoshon destruktivo ei?
15 ‘Amor no ta yalurs.’ Yalusí inkorekto por pone nos kuminsá sinti envidia debí na loke otro hende tin—nan pertinensianan, nan bendishonnan òf nan abilidatnan. E tipo di yalusí ei ta un emoshon egoista i destruktivo, i si nos no kontrol’é, e por afektá e pas di e kongregashon. Kiko lo yuda nos resistí e “tendensia envidioso” ei? (Santiago 4:5, NW) Den un solo palabra, amor. E kualidat presioso aki por yuda nos alegrá ku esnan ku ta parse di tin sierto bentahanan den bida ku nos mes no tin. (Romanonan 12:15) Amor ta yuda nos pa no kunsumí ora un hende risibí elogio pa un abilidat eksepshonal ku e tin, òf debí na un gran logro.
16. Si nos ta stima nos rumannan di bèrdat, pakiko nos lo evitá di gaba tokante loke nos ta hasiendo den Yehova su sirbishi?
16 “Amor no ta gaba, i no ta arogante.” Amor ta pone ku nos no ta bai gaba ku nos talento- i logronan. Ki nodi tin pa nos kana gaba konstantemente tokante nos logronan den sirbishi òf nos privilegionan den e kongregashon? Si nos gaba asina, esei por desanimá otronan i pone nan sinti nan mes inferior na komparashon ku nos. Amor ta pone ku nos no ta gaba tokante loke Dios ta permití nos hasi den su ministerio. (1 Korintionan 3:5-9) Kon ku bai bin, amor “no ta arogante,” òf, manera The New Testament in Modern English ta bisa, e no “tin idea.” Amor ta pone ku nos no ta haña un punto di bista muchu halsá tokante nos mes.—Romanonan 12:3.
17. Kon amor ta motivá nos pa mustra konsiderashon pa otro hende, i pues, ki sorto di kondukta nos lo evitá?
17 “Amor . . . no ta komportá su mes indesente.” Un hende ku aktua indesente ta komportá su mes na un manera ku no ta pas i ku ta ofendé otronan. E manera di trata ei no ta amoroso, pasobra e ta mustra un falta total di interes pa sintimentu i bienestar di otronan. Na kontraste, amor ta pone nos aktua ku grasia i mustra konsiderashon ku otro. Amor ta promové bon manera, kondukta ku Dios ta aprobá i rèspèt pa nos kompañeronan kreyente. Pues, amor lo no permití nos partisipá den “kondukta bergonsoso”—i de echo, ni aktua na un manera ku lo shòk òf ofendé nos rumannan kristian.—Efesionan 5:3, 4, NW.
18. Dikon un hende ku amor no ta eksigí pa tur kos bai manera e kier?
18 “Amor . . . no ta buska su propio interes.” Aki e Revised Standard Version ta bisa: “Amor no ke pa tur kos bai manera e kier.” Un hende ku amor no ta eksigí pa tur kos bai manera e kier, komo si fuera semper su opinion ta esun korekto. E no ta manipulá otro hende dor di usa su kapasidat di persuadí pa dominá hende ku tin un otro punto di bista. Un aktitut kabesura asina ta revelá un sierto grado di orguyo, i Beibel ta bisa: “Orguyo ta bin promé ku destrukshon.” (Proverbionan 16:18) Si nos ta stima nos rumannan di bèrdat, nos lo respetá nan punto di bista, i te kaminda ta posibel nos lo mustra ku nos ta dispuesto di sede. Un aktitut asina ta kuadra ku e palabranan aki di Pablo: “No laga niun hende buska su mes interes, sino esun di su próhimo.”—1 Korintionan 10:24.
19. Kon amor ta yuda nos reakshoná bon ora hende ofendé nos?
19 “Amor . . . no ta wòrdu provoká, e no ta warda renkor.” Amor no ta birá provoká fásil dor di loke otro hende bisa òf hasi. Klaru ku nos lo por kunsumí si un hende ofendé nos. Pero asta si nos rabia pa un motibu válido, amor lo no laga nos keda rabiá. (Efesionan 4:26, 27) Nos lo no tene un lista di e biahanan ku hende a bisa òf hasi kos ku a ofendé nos, manera un ‘boekhouder’ ta tene kuenta den buki pa nada no ser lubidá. En bes di esei, amor ta motivá nos pa imitá nos Dios amoroso. Manera nos a mira den Kapítulo 26, Yehova ta pordoná ora tin base. I ora e pordoná nos, e ta lubidá, esta, e no ta usa e pikánan ei kontra nos despues. Nos no ta kontentu ku Yehova no ta keda karga renkor?
20. Kon nos mester reakshoná si un kompañero kreyente kai den malecho i sufri e konsekuensianan?
20 “Amor . . . no ta regosihá den inhustisia.” Aki The New English Bible ta bisa: “Amor . . . no ta disfrutá di otro hende su piká.” E tradukshon di Moffatt ta bisa: “Nunka amor no ta gosa ora un otro hende kometé un fayo.” Amor no ta sinti niun plaser den inhustisia, pues, nos no ta minimisá seriedat di ningun forma di inmoralidat. I kon nos ta reakshoná si un kompañero kreyente kai den piká i sufri e konsekuensianan? Amor lo no permití nos gosa i komo si fuera bisa: ‘Drechi! Bon p’e!’ (Proverbionan 17:5) Pero si un ruman ku a faya ta dal paso konkreto pa rekuperá di su kaida spiritual, e ora ei sí nos ta gosa.
“Un Kaminda Mas Ekselente Ainda”
21-23. (a) Kiko Pablo tabata kier men ora el a bisa ku “amor nunka no ta faya”? (b) Kiko nos ta bai trata den e último kapítulo?
21 “Amor nunka no ta faya.” Kiko Pablo tabata kier men ku e palabranan aki? Den e konteksto ei e tabata papiando di e donnan di spiritu ku tabatin entre e promé kristiannan. E donnan ei a sirbi komo señal di ku Dios su aprobashon tabata riba e kongregashon resien formá. Sin embargo, no ta tur kristian por a hasi kurashon, profetisá ni papia den lenga. Pero esei no tabata un problema; e donnan milagroso ei lo a kaba tòg un dia. Sin embargo, tabatin algu ku sí lo permanesé, algu ku tur kristian por desaroyá, algu mas ekselente i permanente ku kualkier don milagroso. De echo, Pablo a yam’é “un kaminda mas ekselente ainda.” (1 Korintionan 12:31) Kiko e “kaminda mas ekselente” aki tabata anto? E kaminda di amor.
Yehova su pueblo ta ser identifiká dor di e amor ku nan tin pa otro
22 Sí, e amor kristian ku Pablo a deskribí ‘no ta faya nunka,’ esta, nunka lo e no yega na su fin. Te dia djawe, amor apnegá di ruman ta sigui identifiká siguidónan berdadero di Hesus. Akaso nos no ta mira evidensia di e amor ei den kongregashonnan di adoradónan di Yehova rònt mundu? E amor ei lo dura pa semper, pasobra Yehova ta primintí su sirbidónan fiel bida eterno. (Salmo 37:9-11, 29) Laga nos sigui hasi nos bèst pa “kana den amor.” Asina nos lo eksperimentá e felisidat mayor ku duna ta produsí. I mas ainda, nos lo por sigui biba—i stima—pa henter eternidat, meskos ku nos Dios amoroso Yehova.
23 Den e último kapítulo aki di e sekshon tokante amor, nos a trata kon nos por mustra amor pa otro. Pero ya ku nos ta benefisiá di Yehova su amor na asina tantu diferente manera—i no di su amor so, sino tambe di su poder, hustisia i sabiduria—ta na su lugá pa nos puntra nos mes: ‘Kon mi por mustra Yehova ku mi ta stim’é di bèrdat?’ Den nos último kapítulo nos lo trata e pregunta aki.
^ par. 12 Klaru ku amor kristian no ta djis kere tur kos pa loko sí. Beibel ta urgi nos: “Tene na bista esnan ku ta kousa divishon i strobashon . . . i apartá boso for di nan.”—Romanonan 16:17.


text:
© Skibí pa Reyna Joe
Ku introdukshon di Feng Shui den bo bida, komo un manera bon pa abo biba, lo ta bon tambe pa bo wak rondó di bo pa en general disidí kiko bo ke den bo bida.
Si tòg bo ta kómodo i no mester di nada mas, esei ta hopi bon, e ora ei usa e konosementu di Feng Shui pa protehá abo i bo kosnan pa bo no pèrdè loke bo tin.
Komo parti di un komunidat kaminda medionan sosial ta dominando mas i mas, kombiná ku medionan di komunikashon eksistente, nos tur ta haña nos ku un bon dosis di agreshon presentá dia den dia fó.
Si bo ke realmente un mihó bida posibel ta rekomendabel pa wak e kantidat di agreshon ku bo ta pèrmití den bo bida, den bo kas.
Hende di naturalesa tin un reakshon riba aktonan di violensia i tur hende, sin eksepshon, den situashon di violensia, tin deseo pa sea kuri mashá purá bai òf pa para bringa.
Medionan sosial, televishon, radionan henter dia, ta plama sufisiente violensia na diferente nivel di agresividat, ku tur hende ku ta habrí pa esei reakshonando inkonsientemente (pasivamente).
E poko violensia ku bo wak, e agreshon ku bo lesa òf tende, ta lanta den bo e reakshon di sea kuri bai òf pa keda bringa.
Ta abo ta kere ku e no tin impakto riba bo: e tin!
I si den ménos ku un ora despues di a mira i tende agreshon i violensia, bo topa den bida real kualke situashon ku ta kòrdá bo supkonsiensia ku bo tin di kuri bai òf para bringa; bo por skohe pa bringa sin komprondé mes ta kiko ta pasando ku bo.
E hende ku bo no ta kere, sin niun motibu, por bira hisa bos òf bai te den ekstremo, sakando e agreshon ku e ta biba skuchando òf mirando e henter dia.
Feng Shui ta konsehá pa abo krea e ambiente bon rondó di bo.
Ku bon energia.
Esta si bo por kompronde kon agreshon i violensia ta afektá bo salú mental/emoshonal i te asta físiko.
Na lugá di pèrmití agreshon di kualke forma den bo bida, kambia e zonidu i imágennan violento agresivo pa musika òf silensio.
Lanta mainta trempan kuida bo mes, bo salú, bo famia, bo kas sin pèrmití bochincha, agreshon i violensia papiá, skibí òf visual den abo su lugá.
Si bo subi kaya ku e bochincha ei den bo kurpa bo no por tuma desishon korekto na momentu ku presentá un situashon di kuri bai òf di bringa.
Kòrda ku nos supkonsiensia ta hopi poderoso.
Si bo ta adikto kaba na e agreshon den medionan sosial òf di den medionan konvenshonal; yuda bo mes i kuminsá na redusié.
Skucha i wak ménos violensia komo parti di bo estilo di bida notabel.
I pone protekshonnan korekto pa asina protehá bo kas i esnan ku bo stima di agreshon i violensia.
Por hasié ku e rinoseros i elefante blou òf ku e plakanan di protekshon ku mantranan poderoso.
Bo ke sa mas di Feng Shui i protekshon di bo mes?
Komuniká ku bo konsehero di Feng Shui na fengshuikorsou168@gmail.com.
I kuida bo mes.
© Feng Shui Kòrsou


text:
The Black Eyed Peas
Black Eyed Peas ta un banda merikano ku ta kanta primeramento estilo di Hip-Hop ku a formá na Los Angeles, California na 1995. E grupo ta konsisti di kantante i tokado di instrumento Will.i.am anto kanantenan, apl.de.ap, Taboo i Fergie. For di nan di tres Album Elephunk na 2003, e grupo a bende 27 mìon album ront mundu, 20 míon single anto 47 míon kopia tur huntu. Nan prome super eksito internashonal tabata e kantina "Where Is the Love?", ku a bira nr 1 na varios chart ront mundu. Un otro eksito tabata e hit oropeo "Shut Up". Nan sigiuente album "Monkey Buisness" tabata un otro hit, sertifika 4x Platinum, ku su kantikanan "My Humps" anto "Don't Phunk With My Heart".
Nan di 5 album "The E.N.D" tabata nan hit mas grandi i su kantika "Boom Boom Pow" tabata nan prome kantika riba #1 na e chart Merikano Billboard top 100


text:
MADRID, Spaña- E cantante Spaño, Camilo Sesto, diamars a wordo interna den un hospital di Madrid. Esaki ta debi na problemanan renal. E siman aki e cantante lo wordo someti na un “operacion chikito”, segun e agencia EFE.
Sesto, di 71 aña, a yega e hospital Puerta de Hierro, kehando di dolornan di lomba fuerte. El a wordo someti na varios examennan, y el a wordo diagnostica cu piedra na riñon.
E artista lo wordo someti na un operacion chikito pa soluciona e obstruccion. Segun informenan, e lo por bandona hospital den un par di dia.
Cantante Camilo Sesto a wordo interna den hospital
MADRID, Spaña- E cantante Spaño, Camilo Sesto, diamars a wordo interna den un hospital di Madrid. Esaki ta debi na problemanan renal. E siman aki e cantante lo wordo someti na un “operacion chikito”, segun e agencia EFE.


text:
Rond di asunto aki, ayera ex minister y parlamentario Arthur Dower (AVP) a bisa cu ni gobierno y tampoco Citgo por bisa simplemente cu nan no ta interesa mas riba e proceso di reapertura di e refineria na San Nicolas. Esaki debi cu ta existi un contract cu ta compromete ambos parti. “Bo mester argumenta y bo tin contract cu bo tin cu cumpli cu ne.”
Tambe e ta spera cu den e combersacion cu nan ta bay sostene cu e delegacion aki, nan por ta transparente y duna informacion na comunidad. Particularmente kico lo sali di e combersacion aki, si nan lo sigui y nan lo haci esfuerso pa sigui cu e proyecto di refineria, of si nan ta bay desmantela e refineria pa bin cu otro proyecto manera plantacion di cannabis. Tambe sr. Dowers ta haya relevante pa bin cu e analisis cu un grupo ta bin realisando di e contract cu a keda firma entre e gobierno anterior y Citgo, pa informa pueblo kico nan a haya. Pero tambe cuanto nan a gasta den e tipo di analisis aki.
Diferente tendencia
El a recorda cu ora nan a bay negosha e reapertura di e refineria nan a bay cu un grupo serio y te hasta conseho a bin di reino. Segun e parlamentario, gobierno actual (MEP-POR-RED) a saca un fragmento so di e conseho aki. Pero nan no a bin completo unda ta wordo bisa cu si tabatin risico, sinembargo mirando e posibilidad pa crea mas crecemento economico nan ta considera cu pais Aruba mester a hacie. Un decision cu a conta cu sosten no solamente di e partido di gobierno sino di oposicion tambe, y otro partnernan cu tambe a kere cu reapertura di refineria mester tuma luga.
Sinembargo el a considera y condena esaki como no digno, e forma como miembronan di e coalicion di gobierno tabata chercha e hendenan di otro pais. Y awor nan mes ta papia cu e mesun hendenan cu nan mes a lastra y chercha. Te hasta nan ta bisa cu tur hende den Citgo ta cera y insulta hende. Mientras cu awor tin hendenan cu a bin Aruba pa papia riba situacion di e refineria. Esaki despues cu nan a wordo tilda di corupcion y sinberguensa. Mientras cu den e mesun seno di gobierno tin diferencia tendencia riba futuro di refineria.
Un conclusion cu e ta haci ta cu mientras MEP den e caso aki su lider y prome minister kier mira e tereno aki bashi pa explora e posibilidad di cultivo di cannabis. Tambe tin otro grupo cu ta dispuesto pa haci e esfuerso pa mira refineria den operacion. Mientras tin otro grupo di partido POR cu ta anti refineria cu tin otro interes pa bin cu proyecto turistico of hotelero den e area aki.
E ta haya cu tin momentonan cu ta demanda pa no haci wega politico, specialmente ora cu bo ta sinta den gobierno. Sinembargo e ta considera cu e politiconan actual cu ta sinta den Cocolishi ta un team cu keto bay ta hibando campaña contra pais Aruba y contra partido AVP, sin cu nan ta consciente di e daño cu nan ta cometiendo.
Tambe el a condena e echo cu den e reunion di LIM partido MEP a ‘bira lomba’ pa un mocion di fraccion di AVP. E ta considera e mocion aki uno simpel cu no tabatin niun obligacion of cosnan negativo. E mocion aki gewoon tabata pidi gobierno pa sigui haci esfuerso pa pone e refineria funciona. Ya cu segun nan calculacion e operacion di e refineria lo trece ‘hopi placa’ pa nos economia. Ya caba e ta produciendo entrada pero e por produci hopi mas si e pasonan necesario wordo tuma debidamente, el a bisa.


text:
Willemstad – Den kuadro di e esfuersonan inkansabel di parti di sekretariado di Konseho Sosial Ekonómiko (SER), ku a la bes ta sostené e plataforma di diálogo entre gobièrnu i
representantenan di empleadonan públiko CGOA (Centraal Georganiseerd Overleg in Ambtenarenzaken), pa sigui fortifiká lasonan eksistente di trabou ku gruponan i organisashonnan di interes, a invitá djabièrnè dia 25 di mei último dos representante di e fundashon Hulandes CAOP (Centrum Arbeidsverhoudingen Overheidspersoneel) pa un interkambio riba e tópiko di partisipashon real di empleadonan.
Durante e interkambio ku señores Marco Sikkel i Alphons de Lange di CAOP, ku ta bishitando Kòrsou i e islanan BES e dianan aki, a elaborá i bai en detaye riba kon por duna mihó kontenido na e aspekto di partisipashon laboral, manera ankrá den artíkulo 22, insiso 2, di Areglo di Estado di Kòrsou.
Artíkulo 22, insiso 2, ta bisa ku pa lei mester tin regla ku ta protehá empleadonan i ku ta duna nan partisipashon (medezeggenschap) den asuntunan ku ta regardá entre otro nan posishon hurídiko.
Señores Sikkel i De Lange a enfatisá, durante e interkambio, riba e benefisionan di partisipashon riba nivel di un organisashon, un kompania i / o un instituto edukashonal. Basá riba nan eksperensia na spesialmente Hulanda, nan a mustra riba e echo ku brindando empleadonan e oportunidat di partisipashon, ta krea un ambiente di trabou mas agradabel.
Práktika a demostrá ku si e empleadonan ta sinti nan mes mas envolví den sierto klase di desishonnan, nan produktividat lo oumentá. Esaki ta benefisioso pa e dunadó di trabou i konsekuentemente pa e organisashon o kompania envolví.
Riba e kombinashon di potrèt por mira algun konsehero di sekretariado di SER i CGOA huntu ku señores Sikkel i De Lange


text:
E foto: Comiendo un "lekker" Salmou hunto cu nos amigonan -misioneronan cu a sirbi Señor pa hopi aña na Mali, Africa, y ademas nan ta famia. E señora ta yiu di Betty su madrasa.Bida Eterno, y con pa hay'e
:Esaki no ta nifica cu mi a bisa tur loke tin di bisa tocante di e topico aki. Pasobra esaki ta un doctrina cu tin di haci cu e proposito final di Dios revela door di Scritura Santo. E ta nos oracion na Dios nos Tata, den e nomber di Señor Jesus, cu henter Antiyas por ta salba y tin bida eterno. Y no solamente Antiyas ma tambe henter mundo mes. Bijbel ta bisa nos masha cla, cu Dios a stima mundo asina tanto, cu El a duna Su unico Yiu, pa ken ku kere den djE no bai perdi, ma tin bida eterno. Nos ultimo mensahe a termina cu e versiculo cu ta bisa, “Dios a duna nos bida eterno, y e bida aki ta den Su yiu. Esun cu tin e Yiu tin e bida; esun cu no tin e Yiu di Dios no tin e bida.”
1 Juan 5:10-12
Anto Juan ta continua bisando: “E cosnan aki mi a skirbi boso cu ta kere den e nomber di e Yiu di Dios, pa boso por sabi cu boso tin bida eterno.” Pone atencion cu e Apostel Juan no ta bisa cu kisas boso tin bida eterno, of probablemnte boso tin e bida eterno ey. Ma e ta bisa nos cu nos por sabi cu nos tin e bida eterno ey, esta cada persona cu ta kere den e Nomber di e Yiu di Dios.
P’esey, amigonan y amiganan, nos ta roga na cada uno cu ta lesa e mensahe aki; stop di confia den cualke otro nomber cu e speransa falso cu un dia bo lo tin bida eterno. Pasobra Bijbel ta bisa nos bon cla lo siguiente: “Y no tin salbacion den ningun otro; pasobra bou di cielo no tin ningun otro nomber cu a wordo duna na hende, pa medio di cual nos mester wordo salba.
” Echunan 4:12.
Co-ciudadanonan Antiyano, ta awe y awor ta e momento di gracia pa cada uno di nos repenti di nos bida di pica, y pone nos fe den e Yiu di Dios Kende a carga nos picanan den Su curpa ariba un crus y a muri den nos luga y a wordo dera. Pero Dios a lant’E for di e mortonan despues di tres dia, y a hals’E te den halturanan, y a dun’E e nomber cu ta ariba tur nomber, cu pa e nomber di Jesus tur rudia lo dobla, di esnan cu ta den cielo, y riba tera, y bou di tera, y cu tur lenga lo confesa cu JesuCristo ta Señor, pa e gloria di Dios e Tata.
Mi ta repeti: Awe, y awor ta tempo pa cada uno di nos obedece Dios dor di kere den Su Yiu pa pordon di nos picanan y ricibi bida eterno. Bijbel ta bisa nos lo siguiente: “Como trahadornan hunto cu Dios nos ta urgi boso pa no ricibi e gracia di Dios enbano. Pasobra E ta bisa, “Den tempo aseptabel Mi a scucha bo, y riba e dia di salbacion Mi a yuda bo. Mira, awor ta e tempo di aceptacion, awor e ta e dia di salbacion.”
2 Cor. 6:1,2.
Ma awor por bin preguntanan manera: Pero con un hende por sabi cu e ta salba, y cu e tin e bida eterno ey awor mes den e curpa aki? Nos por sinti esey?
Otro persona por bisa: Ami semper a kere cu ta te despues di nos morto nos lo haya sabi ta ken cu ken lo ta salba, etc., etc.
Amigonan; pa e gracia y misericordia di Dios, nos por comprende pa cada persona cu tin sorto di preguntanan asina. Y mi no ta bisa cu sorto di preguntanan asina ta malo of robes. Pasobra ta ken nos ta pa bisa ken cu ken tin bida, y kende no tin e bida eterno ey, y si ta awor of despues. Sinembargo e contesta sigur tocante bida eterno, nos ta haya den Scrituranan Santo cu nos ta yama Bijbel. Pero Bijbel no ta un buki so, e ta un combinacion di hopi bukinan den un solo buki; y a wordo skirbi door di diferente autornan.
Si bo ta interesa den e historia di Bijbel, busca esey den un buki di historia. Pero, laga mi bisa esaki. E asunto di Bijbel ta di vital importancia, pasobra ta basa ariba autoridad di e Scritura Santo mi ta skirbi e mensahenan aki.
Awor tocante si nos por sinti cu nos tin bida eterno den e curpa aki; of si nos mester spera pa despues di morto pa nos haya sabi e berdad, mi contesta basa ariba Scritura ta lo siguiente.
Prome, tocante sintimento, y e contesta ta NO. Pakico mi por bisa esey? E contesta ta cu Scritura no ta menciona esey ni un bes. Loke si Scritura Santo ta menciona ta cu e persona cu repenti di su picanan y kere di curason den nos Señor JesuCristo, e persona aki tin bida eterno, y e lo no bini na huicio, ma a pasa for di morto na bida. (Juan 5:24). Y den un caso asina, e persona cu a kere di henter su curason den Señor Jesus, por ta yen di goso y por salta di alegria, etc., etc., pero su salbacion y bida eterno ta basa ariba su fe personal den nos Señor, y nunca ariba su goso of sintimento. Scritura ta firme y constante cu bida eterno ta pa medio di fe. Den e buki di Romanonan 1:16,17, nos ta lesa lo siguiente: Pasobra mi no tin berguensa di e Evangelio, pasobra esaki ta e poder di Dios pa salbacion pa tur cu ta kere……Pasobra den esaki e husticia di Dios ta keda revela di fe pa fe, manera ta para skirbi: e husto lo biba pa medio di fe. Ta nifica pues cu bida eterno ta basa ariba e palabra di Dios den e Evangelio, y nunca ariba con un hende ta sinti. E ta cla pa mira con un hende religioso por ta masha contento den e loke cu su religion ta siñ’e; aunke su siñansa ta bai contra e Evangelio. Tocante cu nos mester spera ta na fin despues di nos morto, wel, un idea asina ta contesta su mes. Y e contesta ta cu e ora lo ta muchu lat.
Ta awe y awor ta e DIA DI SALBACION. Sea sigur pa lesa nos siguiente mensahe of scirbi nos na: bbhenriquez@shaw.caTraha y prepara pa Bicento y Betty Henriquez


text:
Kustumbernan di antes i historianan kontá
maishi tota: pone un wea riba kandela yena ku un poko santu. Riba e santu kayente ta tota maishi (popcorn).
E página aki ta revelá algun
kustumber di ántes.
Hopi tabata e kustumbernan pa motibu di kerensia i brua, pero nan no ta menshoná akibou.
Ora konvoi pasa tabata sa e ora. Ta bisa "Mari-Antoinette ta pasa".
Ta huma sigaria
ku e kandela den boka.
Ta limpia djente ku stòki di kou. Pa esaki ta usa en partikular pida rama di e palu stòki.
E palu stòki machu ta pika pero e ta limpia mion. E palu stòki muhé no ta pika.
kak'i pushi
Pa e tamarein bira ménos zür ta dep e tamarein den shinishi. E tamarein ku
shinishi yama
kak'i pushi.
chincha
verbo, ta e manera di move ku chanchan riba tera pa e limpi despues di bai af.
Ta muchanan tabata
hasi asina en partikular.
Pa ranka djente
nan ta hinka un klabu den e buraku, kaba frek e djente garna.
Tin biaha ta bebe fuma promé, no tur ora.
Ta warda kandela dor di sende kakabu, e ta kima slou.
hunga ku tròm:
Bo ta hila un tròm pa e bora otro. Ta kambia e heru na punta pa un klabu.
E ora e ta hila tròm riba otro. Asina ta haña tròm ku diferente buraku.
Asina tabata horta sapatu na haf. Ora ta subi trabou ta drenta
riba alpargara.
Ta kue sapatu, bisti i freg'e tur na sement. Asina ta kana sali ora trabou kaba.
sèter - kaha di sèter - kaha pa sèn i buki siguro di morto. E kaha tabatin tres
lòk na tres banda i ta tres hende tin yabi.
- tene seter - ta tene sèter na kas di un hende - ántes ta tene sèter na kas di hende pa hende por spar i paga siguro di morto.
Buriku pótro. Pafo di misa ta para un buriku. Su aparato maskulino ta poko di rèk i un grupo di hende (muhé) ta para pafo di misa ta wak e buriku.
Un polis Hulandes ta bisa e doño di e buriku pa e hasi algu na e situashon. E doño ta yega na e orea di e buriku i ta mordé e orea. Mesora e aparato
ta bira chiki. E polis a puntra e doño di buriku kiko el'a bisa e buriku. E doño a bisa ku e no por kontesta paso e polis ta ser'é. E polis a insisti.
E doño a bisa e polis ku e la bisa e buriku: Warda bo kos pasó tin un polis makamba kla pa ch... é.
Epidemia di grip ta haña un nòmber: kabouter (pandemia di 1918 ?) tabata konosi
ku hende ta deklara morto (i dera) sin a muri.
Ora a habri kelder despues tempu a haña kaha forsá i habri.
Un otro yama grip di statut Jonckheer Mensing.


text:
ORANJESTAD(AAN): Na Amsterdam ayera mainta na oficina di Buma Stemra Sr. Aldrich Croes na nomber di ABA, e asociacion di Radio Emisoranan y Televicion di Aruba a yega na un acuerdo cu Buma Stemra pa pago di derecho di autor mas husto cu ta permiti radio emisoranan cumpli cu e derechonan y alaves sigi existi.
E asociacion (ABA – Aruba Broadcasters Association) a ser lanta pa defende e interes di e radio emisornan y televicion di Aruba y specialmente pa logra un acuerdo mas husto pa pago di derecho di autor.
Durante e ultimo lunanan e directiva a traha hopi keto pa purba logra e acuerdo aki.
Pesey a papia cu instancianan na Merca y Hulanda pa haya e mihor conseho. E acuerdo ta encera cu radio emisoranan lo paga bay paga cada un den forma individual segun nan tamaño di negoshi den e mercado di Aruba y algun consideracion di format specifico cu cada Radio ta usa pa transmiti nan programacion.
E suma pa luna y pa aña ta considerablemente menos cu anteriormente kier a cobra e radionan.
Directiva di ABA ta gradici tur su miembronan pa nan apoyo y especialmente e colaborador Sr. Rob Velders pa su asistencia. Pa loke ta television e negosacionnan lo continua otro luna y ta spera di por yega tambe na un acuerdo satisfactorio.


text:
Morgenster – Diamars anochi den careda di 7’or y 50, polis y ambulance ta wordo manda un poco pabou di e crusada di Morgenster, pa un accidente cu persona herida.
Na yegada e polisnan ta topa cu e dos autonan ariba e banda drechi di caminda, direccion Cumana.
E autonan envolvi tawata un Altezza shinishi y un Suzuki Vitara shinishi.
Na e sitio nan a bin compronde cu e Altezza tawata bayendo direccion pabou y e señora manehando e Suzuki Vitara, ta lora na su man robes dilanti di e Altezza y e chauffeur di e Altezza no por a evita mas y ta dal contra e Suzuki Vitara.
Mirando e daño material e polisnan a opta pa pidi pa presencia di ambulance, pero na yegada di ambulance e personal di ambulance a papia cu e señora di e Vitara pero e no tawata tin mester di asistencia medico di personal di ambulance y nan a sigui nan caminda.


text:
Diaranson mainta Prome Minister Evelyn Wever-Croes a duna un discurso hopi elocuente den e conferencia di ‘touroperators’ di Merca y Canada, ATCA 2018. E mandatario a cuminsa su discurso yamando tur esnan presente un caloroso bon bini na nos dushi isla.
Un evento asina ta hopi importante pa e mercado turistico di Aruba. Segun e rapport annual di Airport Authority, Merca y Canada ta e mercado di mas grandi pa nos isla creciendo cu casi 11 porciento na aña 2017. Esaki ta un logro hopi grandi. Pa e aña aki nan ta premira cu lo pasa un miyon di cantidad di asiento den avion cu nan ta trece.
Pa cumpli cu e crecemento aki, Airport Authority tin un plan ambicioso pa 2030 pa deal cu e oportunidadnan como tambe prepara Aruba pa futuro cercano. E administracion aki ta representa miho calidad y ‘upgrade’ di nos producto turistico. Un nivel halto di servicio pa atrae mas bishitante afluente y obtene un industria turistico mas sofistica.
Prome Minister a termina su discurso gradiciendo tur presente y tur esnan cu a haci e conferencia aki un exito.


text:
Ya caba ta algun luna cu e parke di diversion ta di bishita riba nos isla y awor si ta ora pa yama Aruba ayo! Esaki ta e recta final pa e parke y Interpark tin un tremendo special pa nos comunidad! Desde chikito tur cu bishita e parke ta keda cu recuerdonan bunita di Coney Island y pesey Interpark ta ofrece pueblo di Aruba un extra special di 2×1 pa grandi y chikito bin disfruta y gosa cu henter famia!
E promotion grandioso aki di 2×1 ta trata di e famoso bracaletenan cu bo ta cumpra pa 35 florin y ta dunabo acceso na tur attraction den e parke! Awor e promotion ta dunabo 2 banchi pa e prijs di 1!!! Un 2×1 pa asina oficialmente anuncia e recta final di e parke di diversion Interpark riba nos isla! E promotion aki ta valido pa grandi y chikito y ta cuminsa diahuebs dia 19 di April! E parke lo ta habri tur dia di siman ya caba for di 6or di atardi te den oranan di anochi pa asina un y tur por pasa un rato ameno y crea momentonan memorable den e parke di Diversion.
No perde e oportunidad aki y bishita Coney Island Interpark cu mas di 24 attraction pa tur edad! Ta despues di hopi aña cu Aruba un biaha mas a ricibi bishita di un Coney Island pues probecha di e invitacion aki pa despues bo no lamenta!


text:
Elsa Rozendal di MAN: A tuma èkstra prekoushon pa skolnan den e temporada aki di kalor eksesivo?
Pa luna di sèptèmber, Servisio Meteorológiko di Kòrsou a emití un anunsio di temperaturanan haltu i kalor eksesivo. Un kalor ku por perdurá pa algun tempu mas. Espesialmente esnan ku ta traha direktamente den solo ta sinti e efektonan mas. Pero tur esnan ku ta pasa oranan largu paden sin èrko tambe tin ku tuma prekoushon, por ehèmpel, dor di bebe hopi awa.
Nos muchanan di skol i nan maestronan, di kua nan lokal no tin èrko, tambe ta sinti e efektonan i sufri di e kalor eksesivo.
Nos a tuma nota resientemente di un emitido den un matutino lokal, ku e minister di Enseñansa di Aruba, señor Armando Lampe, a tuma e desishon pa laga skolnan sera mas tempran riba e dianan ku ta ekstremadamente kalor.
Nos ta kere sigur ta algu pa tuma na konsiderashon ya ku e kalor por trese hopi malestar pa e alumnonan i nan maestronan.
Den e kuadro aki Rozendal a hasi e siguiente preguntanan na minister.
- Minister por bisa Parlamento kua ta e pasonan ku ya kaba minister a tuma pa aliviá e situashon di kalor pa alumno i maestro?
- Minister por bisa Parlamento si Minister tambe ta di opinion ku mester laga e muchanan bai kas mas tempran debí na kalor eksesivo?
- Minister por bisa Parlamento kon a para ku e trayekto di “un cooler” pa kada skol? E skolnan ya kaba a risibí nan “cooler”?
- Minister tin un plan pa pone èrko den kada klaslokal?
Si ke pone èrko den kada klas mester por tin sufisiente kapasidat di koriente i maneranan pa baha gastu di elektrisidat.
- Kon ta para ku e proyekto di panelnan solar riba daknan di skolnan?
- Durante e reunion di Parlamento tokante “Klima na Kòrsou relashoná ku funshonamentu diario den nos institutonan di edukashon (skolnan)” fechá 9 di aprel 2018, mi persona a entregá minister e rapport “BESte Scholen” di studiantenan di Universidat di Kòrsou.
Minister por bisa nos si Minister a hasi uso di e rapòrt aki i kua ta e rekomendashonnan ku a keda ehekutá?


text:
Afro-Merikano
Afro-amerikano o afromerikano ta desendiente di Afrikanonan k'e Oropeano nan a hiba Merka entre 1619-1808 pa traha komo katibu.Despues di sklabitut a bini emigrantenan di islanan den Karibe y di paisnan Sentral Amerika.Afro-merikano nan ta forma e grupo étniko di mas grandi despues dje kolonialista y emigrantenan oropeano.E prome katibunan Afrikano ku a yega Merka na aña 1619 a establesé na Jamestown, Virginia. Despues k'e prome kolonialistanan a muri di kondishon malu den tempu ei a bini hopi mas katibu foi Afrika pa hasi trabounan pisa.E katibunan ku bini prome tabata traha huntu ku inglesnan pober riba plantashinan.Tabatin katibunan ku a traha pa nan libertat y a kuminsa nan mes plantashi y tabata planta y kria bestia y tabatin moda pa mantené nan famianan.Entre 1640-1650 tabatin famianan afrikano ku a kompra nan Libertat y tabata doño plantashi y tabatin plaka y tabata haya nan mes iqual k'e kolonialistanan oropeano,e grupo di katibunan liber no tabata grandi ku nan por a para riba nan mes pia,pero mayoria dje katibunan den sùit mester a traha duru bou di kondishon malu y mester soportá hopi kos na man di nan doñonan.E prome kongregashon afro-merikano a kuminsa na fin di siglo 1700 di religion organisa misa den siudatnan di nort y sùit "Great Awakening" (konsientisashon).
Kontenido
Guera di Independensia[editá | editá fuente]
Durante Guera di Independensia na aña 1770 afro-merikanonan katibu o ku libertat a bringa huntu ku kolonialista di Gran Bretaña pa gana e viktoria di Yorktown ku ta e establesimentu di Estado Union komo un nashon independiente.Katibunan ku a haya rekonosementu den despues di Guera di Independensia tabata Prince Whipple y [[Oliver Cromwell ku bringa huntu ku nan doño Willian Whipple. Na aña 1860 tabatin 3.5 mion Afro-merikano na Estado Union,500.000 mil tabatin libertat.Durante di Guera Sivil presidente Abraham Lincoln a proklamá emansipashon di katibunan,e proklamashon ta deklara tur katibunan liber den Estado Union. Texas tabata ultimo Staten ku a duna e katibunan libertat bou di preshon di trupanan di Estado Union na aña 1865.Despues di sklabitut afro-merikanonan mes a pone kongregashon pa religion,enseñansa,komunikashonnan, asosiashonnan pa libra nan fio man di kolonialistanan.
Jim Crow Laws[editá | editá fuente]
Na aña 1890 e statennan di sùit a bin un lei (Jim Crow laws) pa segregashon rasial,mayoria afro-merikanonan a neglishá Jim Crow laws y keda ku nan mes dignidat y respetable y no a buska menera di stop e segregashon rasial ei pa no bolbe bira viktima di violensianan di kolonialista ku tabata pro-sklabitut.Pero nan a keda kontinuá nan Futuro kuminsa traha skol,misa,banko,klupnan sosial,kuminsa nan mes negoshinan.Den ultimo desenio di siglo 1900 e diskriminashon rasial y violensia rasial y tambe segregashon rasial a wòrdu defendé dor di United States Court den Plessy v. Ferguson na aña 1896 ku tabata un mandato legal di statennan den sùit y nashonal na gobiernunan lokal pa influensiá y preshoná afro-merikanonan di sigi desaroyá.
Investigadónan[editá | editá fuente]
Investigadónan di Black Economic Research Center den nan estudio den añanan 1970 a resultá,ku despues di aña 1910 afro-merikanonan a perde mionnan area tereno den sùit.Outoridat lokal tabata eksigi tereno dor di falsifiká dokumentonan pa haya e terenonan hùr ku konpanianan grandi o emigrante blankunan ku tabata bin fio otro siudat o paisnan.Di mes hopi afro-merikano yong a mové fio sùit bai siudatnan den west y den nort"Great Migration".Despues ku e bieunan ku a keda tras muri hopi terenonan a bai den man di gobièrnunan lokal.
Movementu Derecho Sivil[editá | editá fuente]
E movementu di derecho sivil entre 1954-1968 ta direktamente e intenshon pa abolishon diskriminashon rasial di afro-merikanonan espesialmente den statennan den sùit.E marcha na aña 1964 den Washington pa pone preshon riba Presidente John F.Kennedy y visepresidente Lyndon B.johnson pa apoyá movementu di derecho sivil y pa stop diskriminashon den instansianan publiko,sindikalismo,empleo,derecho di vota.
Movementu Black Power[editá | editá fuente]
E Movementu Black Power 1966-1975 ekspandé intenshonnan di e Movementu Derecho Sivil (Civil Rights Movement)pa afro-merikano tuma parti ful den ekonomia i politika,libertat pa move y protestá pa emansipashon sin haya problema ku outoridatnan.
Mayoria di afro-merikanonan ta kristian y ménos ta mòslem,e kristiannan ta relashoná ku e Historically Black Churches ku ta fundá fio religion protestant,manera por mira den misanan.Mas ku 90 porchento ta afiliá na Historical Black Churches y otro ta Jehovah's Witnesses testigunan di yehova y mòslem.
Posishon Economiko[editá | editá fuente]
Afro-merikanonan a drecha nan posishon economiko,sosial,nivel haltu di edukashon,funshonarionan publiko,proseso politika merikanu,representantenan den kongreso,inovashon sosial y teknologiko di kultura merikanu,Nan mes Television networks,Black Entertainment Television,Artistanan di siné,musikantenan grandi di jazz,blues y empleadonan den tur funshon,e middle class a krese konsiderablemente ta un apresio pa e inimaginabel progreso ku nan a realisá den 40 aña.Fio kuminsamentu siglo pasa afro-merikanonan tabata representá y a kontribuí na literatura, arte, abilidat agrikultura, kuminda, modelá, musika.
Oprah Winfrey[editá | editá fuente]
Oprah Winfrey ta un afro-merikana di mas riku,influyente y favorito di siglo 20.E aprobashon di Oprah Winfrey pa Barack Obama trese mas ku mion voto den elekshon di presidente nov.2008,mayoria di afro-merikanonan ta vota demokrat.


text:
ORANJESTAD – “Tin mihor mediocampista tur rond di mundo y nan desea di tin ami” esey tawata e palabra
di Gregor Breinburg hopi emocional despues di e partido contra Willem II.
E hoben di 25 anja ainda ta recorda con e tawata stage na Kruidvat ta prepara pakete pa cliente manera ta conoci na Aruba como jena saco den supermercado. Bida no tawata facil, mi mayornan no tawatin hopi Breinburg a conta Algemeen Dagblaad na Hulanda.
Gregor Breinburg ta internacional pa e seleccion di Aruba, despues di a hunga cu De Graafschap e la pasa pa NEC Nijmegen den Eredivisie. Y ta net prome cu esey cu Breinburg a fungi como mediocampista pa prome biaha pa e seleccion nacional di Aruba. E lace cu Aruba ta pa motibo cu su mama ta Flanegin di famia di Santa Cruz y Breinburg ta hopi orguyoso di por representa Aruba.
Awor cu tin interes grandi di parti di Los Angeles Galaxy, ta e ekipo di NEC Nijmegen tin cu finaliza e transfer internacional . LA Galaxy cu ta den top di Major League Soccer na Estados Unidos ta enbusca di Breinburg pa asina e por tuma e lugar di AJ De La Garza cu a pasa pa Houston Dynamo.
Pa mas informacion y lo ultimo den deporte di Aruba, sigui nos ariba Facebook y Instagram.


text:
Den Haag – Minister Plenipotenciario Guillfred Besaril a mustra su aprecio pa FC Twente pa e oportunidad cu e club di futbol ta brinda na e futbolista Arubano Ethan Tromp.
E mandatario a bisa esaki durante di su bishita recientemente na FC Twente. Minister Besaril a wordo acompaña pa Nuris Dabian functionario di Cultura di Arubahuis.
Besaril bezoekt Arubaanse voetballer Ethan Tromp bij FC Twente 01Sr. Besaril a keda ricibi pa PR di FC Twente Richard Peters, kende a guia e mandatario na e veld di centro di training di FC Twente na Hengelo. Akinan a cera conoci cu Hoofd Opleidingen Rob Boudrie, trainer 017 Job ten Thije y hoben futbolista Ethan Tromp.
Sr. Boudrie a duna minister Besaril un guia den e centro di training, mientras cu e tabata duna splicacion riba e facilidadnan cu e centro ta brinda na e hungadornan di FC Twente.
E programa a sigi cu un bishita y guia na e stadion di FC Twente na Enschede. Akinan sr. Boudrie a bisa cu FC Twente ta hopi contento cu Ethan como hungador bou di 17 aña. ‘E programa durante dia ta den combinacion cu scol.
Tin diferente trainingen durante siman. Ethan ta prestando hopi bon. Pa Ethan aki na FC Twente ta un otro cultura, compara cu Aruba y pa nos aki na FC Twente tambe esaki ta e caso,’ asina Rob Boudrie, Hoofd Opleidingen di FC Twente a bisa.Besaril bezoekt Arubaanse voetballer Ethan Tromp bij Minister Besaril a enfatisa un biaha mas e intencion di Arubahuis y Gobierno di Aruba pa den e caso aki via di Arubahuis cuminsa na sondea kico tur nos yuinan di tera ta haci tanto na Hulanda como na Europa.
‘Mi ta kere cu pami ta un honor ta sinta akinan cu representantenan di FC Twente y cu Ethan cu ta un hungador Arubano di 16 aña cu a caba di firma cu un club cu tanto historia manera FC Twente. Nos kier pa Aruba sa kico nos yuinan di tera ta haciendo. Esaki ta e trabao cu nos ta bin ta haci pa loke ta e programa di Gobierno di Aruba pa asina un y tur sa kico nos ta haci na e parti aki di Europa.’
‘Tin hopi talento y profesionalnan cu ta terminando. Esaki ta djis e comienso di loke nos tur ta bin ta haci pa asina Arubahuis ta e brug entre e Arubano na Hulanda y otro partinan di Europa y nos baranca tan stima,’ segun palabranan di Minister Plenipotenciario Guillfred Besaril.
Den e stadion Minister Besaril a haci entrega den nomber di Gobierno di Aruba un plakkaat na Ethan como recuerdo di e bishita aki. E texto riba e plakkaat ta: “Den bida tur meta por wordo alcansa. Condicion estricto pa logra esaki ta di keda semper 100% enfoca riba e meta final. Awe ta e dia cu por fin bo por bisa “Mi ta riba e caminda corecto pa logra!” Na nomber di Gobierno di Aruba “Pabien! En zet ‘em op!” Minister Plenipotenciario Guillfred F. Besaril


text:
ORANJESTAD – Hensley “Bam Bam” Meulens a habri caminda pa varios pelotero aspira na hunga baseball profesional. E tawata e prome hungador Antiyano cu a subi Grandes Ligas y cu e ekipo di New York Yankees.
Desde 2010 e ta fungi como hitting coach cu e ekipo di San Fransisco Giants, unda nan a logra titula campeon na 3 ocasion. Awor e ekipo di SF Giants a promove su persona di hitting coach pa bench coach pa e Manager di SF Giants Bruce Bochy.
Awor cu Yankees ta enbusca di un manager nobo, algun ta pensa cu Meulens lo por ta un tremendo fit cu e ekipo di Yankees.
E ta posee di bon communicacion, bon presencia, un bon mentor y personalidad, e la sinja hopi di e legendario Bruce Bochy y San Fransisco Giants durante nan temporada di campeon mundial. Meulens tambe ta actual manager di Kingdom of The Netherlands, a jega di maneha na Venezuela, a hunga outfield pa Yankees y ta papia diferente idioma.


text:
Polis dialuna atardi a atende cu un caso fastioso di bullying na EPB Hato. Segun algun studiante a comenta na 24ora.com un hoben lo basha un lijm (Krazy Glue) riba studiante su paña.
E lijm a pega na paña di e hoben y esaki a causa herida na su cuero. Mayor di e hoben victima di e bullying no a tolera esaki sin mas y a yama Polis.
E caso awor lo ta den man di JZP. For di director di EPB Oranjestad nos redaccion a compronde cu lo tuma medidanan deciplinario contra e studiante cu a comete e bullying, pues comportacion asina no ta tolera riba tereno di scol.


text:
Campeonato di Aruba Softball Bond ta inicia diabierna awor
Aruba Softball Bond trahando duro henter aña brindando nos talentonan hoben e oportunidad pa por competi creando asina un disciplina respect y un mihor Aruba. Despues di trabouwnan preparativo campeonato lo inicia diabierna awor 17 di Augustus den tur 3 Liga esta Liga Kibrahacha (AA) , Liga Kwihi (A-Klas) y Liga Flamboyant Femenino (AA). Dia 8 di Augustus ultimo despues di un reunion extraordinario na Technical Center di AVB na Stadion Frans Figaroa desicionnan final a wordo tuma alrespecto campeonato 2018 cual lo inicia diabierna awor. Campeonato lo inicia cu un bunita desfile y ta wordo dedica na dos baluarte esta Wilbert Wiwi Maduro y tambe Hyacintho “Chin” Thiel. Ta recorda tur equiponan pa bini cu nan madrina como cu ASB lo escohe un madrina di aña pa representa ASB durante 2018. Un equipo di masculino di Republica Dominicana lo bay ta presente pa hunga e promer wega di apertura contra nos selecion masculino. E di dos wega lo tira lot unda dos equipo local lo hunga e promer wega oficial di campeonato 2018. Henter pueblo di Aruba ta keda cordialmente invita pa e gran apertura di campeonato di Aruba Softball Bond.


text:
Sinta sentensia di prisòn den otro pais
Bo ke sinta bo kastigu den un otro prisòn den Reino Ulandes ? Bai e siguiente link i lesa na kua kondishon bo tin ku kumpli pa bin na remarke pa esaki: http://wetten.overheid.nl/BWBR0035271/2014-07-03
Si bo ta será den un prisòn na Kòrsou, Sint Maarten, Boneiru, Saba òf Sint Eustatius ? Mail e ora ei bo petishon pa This email address is being protected from spambots. You need JavaScript enabled to view it. Tene na kuenta ku bo petishon mester kumpli ku e siguiente eksigensianan:
• E petishon mester ta firmá pa esun ku ta hasi e petishon,
• Kòrda ku e fecha mester ta riba e petishon,
• Kòrda menshoná nòmber di prisòn i adrès den e petishon,
• Menshoná den kua pais bo ke sinta sobrá di bo kastigu,
• Menshoná motibu ku bo ke traslado pa otro prisòn,
• Pa honra bo petishon bo mester sinta por lo ménos 6 luna ainda di bo kastigu,
Pèrkurá pa bo petishon ta konta tambe ku:
• Bo veredikto irevokabel
• Dokumentashon ku ta indiká ku bo ta registrá den e pais na unda b ke traslado
• Si bo ke sinta kastigu na Ulanda, e ora ei bo tin ku demonstrá ku ba biba 3 aña konsekutivo einan
Si bo tin mas pregunta, bo por akudí na un abogado
Belangrijke afkortingen binnen het OM Curacao
Wilt u ons beter leren kennen?
Dit zijn de belangrijke afkortingen die wij vaak binnen het Openbaar Ministerie gebruiken:
WSrC (Wetboek van Strafrecht Curaçao)
BES (Bonaire, Sint Eustatius en Saba)
GEA (Gerecht in Eerste Aanleg)
GemHof (Gemeenschappelijk Hof van Justitie)
NFI (Nederlands Forensische Instituut)
OM (Openbaar Ministerie)
OPV (Oproepingsproces-verbaal)
PG (Procureur-Generaal)
AG (Advocaat-Generaal)
HovJ (Hoofdofficier van Justitie)
OvJ (Officier van Justitie)
RC (Rechter-commissaris)
RG (Relationeel Geweld)
RHV (Rechtshulpverzoek)
TOD (Technische Opsporingsdienst)
WVV-C (Wegenverkeersverordening Curaçao)
XTC (Ecstacy – straatnaam voor MDMA, synthetisch hallucinerend middel)
TBS (terbeschikkingstelling)
RAIO (Rechterlijke Ambtenaar in Opleinding)
KMar (Koninklijke Marechaussee)
HvB (Huis van Bewaring)
GVO (Gerechterlijk Vooronderzoek)
WIM (Wet Internationale Misdrijven)
RC (Rechter Commissaris)
AVAS (Afwezigheid van alle schuld)
VI (Voorwaardelijke Invrijheidstelling)
ET (Electronisch Toezicht oftewel enkelband)
Kiko OM ta hasi?
Kiko OM ta hasi?
Kiko Ministerio Públiko ta hasi presis? Ministerio Públiko ta un organisashon ku den nòmber di Gobiernu ta enkargá ku mantenshon di órden penal. Tur lokual OM ta hasi, i tin mag di hasi, ta ser deskribí den Lèi di Estado di Ministerionan Públiko.
Por repartí e tarea prinsipal di OM den tres mas chikí: e rastreo di echonan kastigabel, e persekushon di echonan kastigabel i supervishon di e realisashon i e ehekushon di verediktonan.
Fiskal ta disidí si un sospechoso mester parse dilanti hues penal i tambe pa kua echonan kastigabel. Si e kaso bai hues den nòmber di Ministerio Públiko, e ora ei e sospechoso ta parse dilanti di e hues den promé instansha.
Un sospechoso òf Ministerio Públiko por apelá si akaso e sospechoso òf OM no ta di akuerdo ku e veredikto di e hues den promé instansha.
Prokurador General, òf den su nòmber Abogado General ta representá Ministerio Públiko den apelashon. E Abogado General i e Prokurador General ta traha na parkèt di Prokurador General.
Dikon Fiskal ta bisti toga?
Dikon Fiskal ta bisti toga?
Huesnan, Fiskalnan, grefirnan i abogadonan tur ta bisti un toga pretu i un krag blanku den sala di korte durante di seshonnan di korte. Bistimentu di toga ta data, segun istoriadornan, di e periodo di emperador Napoleon ku a preskribí minusiosamente den su leinan i dekretonan, kon e ámtenarnan hudisial i abogadonan mester bisti.
E toga ta sirbi pa evitá distinshon den paña, símbolonan religioso i desendensia. Kada fiskal, hues i abogado ta bisti e toga, pa asina no faboresé ni perhudiká un parti den un proseso dor di e kalidat di e pañanan di e fiskal, hues òf abogado òf por ehèmpel e ekspreshon di kerensia dor di un di e personanan aki. Tur ta igual pa ku aparensia . No a skohe e kolónan blanku i pretu sin rason. Pretu ta e símbolo di rechaso di vanidat; e koló blanku di e krag ta para pa neutralidat.
Kiko ta un sepot of seponé?
Kiko ta un sepot of seponé?
Un sepot ta desishon di Ministerio Públiko pa no persiguí un echo kastigabel. A base di e asina yamá prinsipio di oportunidat (opportuniteitsbeginsel), Ministerio Públiko por, pa vários rason, disidí di no persiguí un sospechoso.
Hopi biaha ta skohe pa seponé un kaso ora ta konserní sierto delitonan mas chikí. Ta posibel tambe ku no tin sufisiente prueba ku ta buta ku ta sese e persekushon.
Tambe por otorgá un sepot bou di sierto kondishon. Asina ei ta spera di por wanta e outor for di komportashon similar den futuro. Den e kaso ei ta papia di un sepot kondishonal.
Si akaso un persona no ta di akuerdo ku un desishon di un sepot, e por disputá esaki. Na Kòrsou esei ta reglá den Artíkulo 15 di e Kódigo di Enhuisiamentu Penal di Antia Hulandes. Den e kaso aki, por entregá un keho na Korte di Hustisia Komun. Si Korte Komún deklará ku e keho ta hustifiká, Ministerio Públiko aun mester bai ofer pa persekushon.
Un sepot no mester ke men e final di un persekushon penal, es desir no ta un veredikto final di un hues. Ministerio Públiko aun por bai ofer pa persekushon, sigun asina leu ku enhuisiamentu penal ta atmisibel.
Kiko ta e tarea di un fiskal?
Kiko ta e tarea di un fiskal?
Un fiskal ta enkargá ku e rastreo i persekushon di echonan kastigabel. E ta dagfar sospechoso i ta fungi komo fiskal den sala di korte.
Na momento ku un echo kastigabel keda kometé, polis ta investigá esaki. E responsabilidat final di e rastreo sinembargo ta kai riba Ministerio Públiko i un Fiskal ku ta enkargá ku e kaso. Pa ku esei, e fiskal ta vigilá si e rastreo ta kana metikulosamente i segun lèi. Ora e kaso ta kla, Fiskal por skohe pa trese e kaso dilanti di hues. Ministerio Públiko ta sòru pa e sospechoso haña un dagfar. Un dagfar ta un karta den kual tin skibí di kiko ta sospechá e sospechoso.
Den sala di korte e Fiskal ta e demandante públiko. Esaki ta nifiká ku den nòmber di gobièrnu i ta pone e sospechoso den estado di akusashon. Den sala di korte e fiskal semper ta bistí den un toga pretu ku un krag blanku. E toga aki ta sirbi pa prevení distinshon den paña, símbolonan religioso i desendensia.
Durante di e seshon di korte, e fiskal ta konta pa kiko e persona mester a parse dilanti di hues. Despues e hues ta interogá e sospechoso tokante di e kaso. E fiskal tambe ta haña oportunidat pa hasi pregunta, meskos ku tambe e abogado di e sospechoso. Djei e fiskal ta tene su rekisitorio. Esaki ta un disertashon kaminda e ta bisa e hues kiko e ta haña di e kaso i kaminda ku e ta demandá un kastigu. Esei por ta un straf di sèn, un kondena di trabou òf un kastigu di prizòn. E fiskal por demandá ku un medida wòrdu imponé (por ehèmpel TBS). Por pasa tambe ku e fiskal, durante di e seshon, disidí di demandá apsolushon. Finalmente ta e hues ku ta disidí si e persona mester haña un kondena i si ta asina ki tipo di kondena ta duna.
Kiko un Abogado General ta hasi?
Kiko un Abogado General ta hasi?
Abogado General en general tin tres tarea:
- Tratamentu di kasonan den apelashon
- Suministrá un kontribushon na e kalidat
- Suministrá un kontribushon na e polítika.
Den un estado di derecho, sospechosonan i Ministerio Públiko tin e derechi di trese un kaso dilanti di un hues mas haltu si nan no ta di akuerdo ku e promé veredikto. E Abogado General ta representá Ministerio Públiko den apelashon.
Den lèi penal kada bes mester, pa motibu di rekursonan limitá, tuma desishon, tin biaha desishonnan fèrfelu. Mester presentá e kasonan pertinente na e hues penal i mester resolvé e kaso di e manera korekto.
Pasobra en partikular den kasonan mas pisá mas bien ta bai den apelashon, e Abogado General tin un bon bista general ofer di e práktika penal di Ministerio Públiko. For di e posishon ei, e por suministrá un aporte na e eskoho di kua kaso mester presentá na e hues penal (e aporte na e polítika) i pa resolvé e kasonan ei di e manera korekto (un aporte na e kalidat ).
Kiko ta e tarea di e Prokuardor General?
Kiko ta e tarea di e Prokuardor General?
E Prokurador General (PG) di Kòrsou, Sint Maarten i e islanan BES ta responsabel pa e polítika i maneho di Ministerio Públiko. Esei, entre otro, ta enserá: sòru pa un organisashon efektivo i efisiente, kordinashon di prioridatnan den e persekushon, duna direktivanan interno pa asina tur Fiskal, den medida ku ta posibel, lo demandá e mesun kastigunan den kasonan komparabel.
Ademas di esei, Prokurador General ta duna konsehonan pa ku legislashon ku tin keber ku persekushon penal.
Presta huramentu òf promesa?
Presta huramentu òf promesa?
Ora ku Korte, Ministerio Públiko òf un abogado yama un persona komo testigu den un kaso, e persona aki mester huramentá òf primintí di bisa bèrdat. Esaki ta konta pa e intérprete i ekspertonan.
Si akaso un hende huramentá, e persona aki miéntras e ta hisa su dos dedenan dilanti di su man drechi, mester bisa e siguiente palabranan: “Dios Todopoderoso, Yudami”.
Ora ku presta e promesa, ta bisa e siguiente palabranan: “Mi ta primintí”. E ariba menshoná ta deskribí den Título X, Artíkulo 46 di e Kódigo di Enhuisiamentu Penal.
Grado di Kastigu den un kaso penal
Grado di Kastigu den un kaso penal
Ministerio Públiko (OM) por, di akuerdo ku Artíkulo 1:11 di e Kódigo di Lèi Penal, demandá un kastigu den un kaso kontra di e sospechoso. Esaki por ta diferente tipo di kastigu. Ministerio Públiko tin e eskoho di un kastigu di prizòn (porloménos 1 dia, maksimalmente 30 añA of bida largu), un detenshon (porloménos 1 dia, maksimalmente 1 aña), un kastigu di trabou (den forma di trabou no pagá i/òf un kastigu di estudio), i un multa. Komo kastigu adishonal, Ministerio Públiko por demandá destitushon di sierto derechinan i konfiskashon di sèn i/òf otro biénes. Ministerio Públiko por skohe finalmente pa demandá un apsolushon. Alfin ta e hues ta esun ku ta disidí kua kastigu un sospechoso ta haña.
Medida di privashon di libertat
Medida di privashon di libertat
Kiko ta pasa ora un hende keda detené pa outoridat ? Polis por bai ku un persona warda di polis pa un durashon di 6 ora. Esaki yama “staande houden” i ta pa kontrolá dokumentashon, nòmber, fecha di nasementu, etc.
Despues un fiskal ousiliar, un funshonario haltu di polis, por tuma e desishon pa detené un persona pa 2 biaha 24 ora, esaki den kuadro di un investigashon. Promé ku e 2 biaha 24 ora vense e sospechoso tin ku ser presentá pa Ministerio Públiko dilanti un wes-komisario ku ta husga e detenshon miéntras ku un Fiskal ta disidí si e persona ta keda sera pa 8 dia mas pa e periodo di prolongashon di enkarselashon, esaki den kuadro di e investigashon.
Promé u e 8 dia vense mester presentá e persona atrobe dilanti un wes-komisario pa e periodo di kustodia pa 8 dia mas. Ku Hues komisario su aprobashon ta kontinuá 8 dia atrobe pa e periodo di prolongashon di kustodia.
Den kuadro di e investigashon por ta nesesario pa sigui tene un sospechoso sera pa 60 dia pa e periodo di detenshon. Un wes-komisario ta disidí riba esaki. E periodo por keda alargá ku 30 dia pa e periodo di prolongashon di detenshon. Si ta nesesario por alargá esaki atrobe ku 30 dia.
Despues di e periodo aki e kaso mester ta kla pa bai Korte na unda hues ta disidí si un persona tin ku keda sera mas largu konforme e demanda di un Fiskal di Ministerio Públiko.
Henter e proseso aki di 6 ora, 2 biaha 24 ora, 3 biaha 8 dia, 60 dia i 2 biaha 30 dia yama na Ulandes “vrijheidsbenemende dwangmiddelen
Kiko ta un fiskal ousiliar i kiko ta su funshon?
Un fiskal ousiliar ta un polis ku un rango haltu denter di kuerpo polisial ku un estudio spesial i ku kompetensianan spesial ku serka e rastreo i persekushon tin un posishon avansá di Ministerio Públiko (OM).
Pa loke ta toka kompetensianan, un fiskal ousiliar ta pará entre polis i e Fiskal.


text:
Ganador di Caarchi Grupo Extra y Elder Dayan Diaz
Jackeyla Pardo felis ganador di su kaarchi pa bai e fiesta di Grupo Extra y Elder Dayan Diaz diasabra awor dia 2 Juni na Villa Floralina.
Minister Otmar Oduber
Minister Otmar Oduber ta elabora riba e caso gana awe mainta basa riba e otorgamento di tereno y cu e ex minister a actua incorrecto. #POWERNEWS SIGUI NOS
Warda Nos Costa
Warda nos Costa : Otro batata cayente y un departamento cu no ta contento y tur e trahador nan desmotiva. Desde mas cu un siman e departamento aki ta down mirando cu e hefe di e departamento ey ta cu vacantie y ta e unico cu por firma y duna opdracht eyden, si manera bo a tende increible pero ora e hefe di departamento ta malo of cu vacantie tur e agente nan di warda nos costa mester keda paden. Tambe no tin claridad ainda riba e futuro di e agente nan di warda nos costa pa despues di dia 1 di juni 2018 ora cu polis haya autoridad back pa controla identificacion , niun hende a acerca e trahador nn di GNC pa indica nn kiko ta bai ta nan roll den esaki . #Powernews #Powerfm #Siguinos
MENU PRINICIPAL
PROGRAMACION
Telephone: +297 585 2021
E-mail: info@powerfm1017.com


text:
Huidige artikelen
Artikelen uit januari 2009
29-1-2009 - Entregamento obligatorio di verzamelloonstaat y verzamelstaat opgaaf derden 2008
12-1-2009 - Servicio di Impuesto ta pidi pa entrega e formulario di declaracion original
Relaciona cu e declaracionnan di impuesto por ehempel esunnan di loonbelasting/prima di seguro di AOV/AWW/AZV, BBO, logeerbelasting y speelvergunningsrecht, inkomstenbelasting y winstbelasting, Servicio di Impuesto ta pidi su clientenan pa semper entrega e formulario original cu nan a ricibi via post. Lees meer...
8-1-2009 - E entrada maximo pa cobra prima di AOV-AWW y AZVa cambia pa aña 2009
E cambio aki ta hopi importante principalmente pa e clientenan/doñonan di trabou cu tin e deber di retene prima di AOV-AWW y AZV na momento di paga salario na nan empleadonan durante aña 2009 Lees meer...


text:
ORANJESTAD (AAN): Temporada di Fin di Aña ta acercando y Arutram ta prepara y ta dispuesto pa core e oranan necesario te oranan desea. Tambe nan tin bon contacto cu e organizacion di actividad den caya, vooral cu Señora Lindey Croes. Sr. Pierre Croes, director interino di Arutram ta splica.
Arutram tin un tram full dorna na luz cu nan por core anochi, dun’e un tiki ambiente di fin di aña di Pasco y Aña Nobo. Tambe nan ta willing pa haci cierto charternan pa gruponan cu kier haci algo di fin di aña cu Arutram.
Esey lo cuminsa for di aworaki caba y nan ta prepara, nan personal ta full getrain y cla pa fin di aña, y vooral ariba e parti di siguridad ta e parti mas importante, pa salvaguardia e siguridad di e pasaheronan, unda cu lo tin personal cu lo yuda dirigi e trafico.
Pa loke ta e boom banda di ex La Linda, cu no ta den funcion mas, pero Sr. Croes a bisa di lo coordina esaki cu DOW y polis pa pone e boom aki den funcion back pa asina e trafico su fluho por sigui.
Aworaki tin 2 tram para pa mantencion di siguridad y ta wardando ariba piezanan yega for di exterior, pa asina tur e tramnan por ta den circulacion atrobe.
Pa loke ta e horarionan di fin di aña, Sr. Croes a bisa cu esey ta keda pendiente sperando ariba decision di kico gobierno tin pensa di haci pa cu e horarionan di fin di aña. Aworaki ta coriendo for di 9 or di mainta te cu 6 or y 30 di atardi, basa ariba e orario di tiendanan den Caya Grandi.
Por ultimo, Sr. Pierre Croes, director interino di Arutram a bisa cu nan ta dispuesto pa extende nan horario, den caso cu esaki ta necesario.